Ilda & Dajana: Kume na večeri u prestižnom beogradskom restoranu : Crveni tepih\nIlda & Dajana: Kume na večeri u prestižnom beogradskom restoranu\nPostavljeno 06 May 2012\nLepo je, ali ne i lako biti majka! S obzirom na to da menjanje pelena, hranjenje i čuvanje bebe nije baš lak zadatak, Ilda Šaulić je odlučila da izvede svoju kumu Dajanu Jakšić kako bi se nakratko podsetile perioda kada su imale više vremena za uživanje ovakve vrste.\n„Alo!“ je uslikao Šaulićevu i Jakšićevu kako u petak uveče odlaze u jedan prestižni beogradski restoran da bi se posle mnogo vremena ispričale i uživale u lepom vremenu.\nOno što smo odmah mogli da primetimo jeste da je Dajana za kratak period uspela da vrati liniju koju je imala pre porođaja. Izgleda da se supruga Žike Jakšića super snašla u ulozi majke, pa joj je nekoliko sati sna dovoljno kako bi izgledala sveže i odmorno.\nNjih dve su se nekoliko sati zadržale u restoranu, a pretpostavljamo da je malog Dušana za to vreme čuvao ponosni tata Žika, koji svakodnevno ponavlja kako uživa u svim obavezama koje ima oko bebe.


Kada jednom platite QR kodom, ne vraćate se papirnom nalogu – RTV SUNCE Arandjelovac\nHome » Srbija » Kada jednom platite QR kodom, ne vraćate se papirnom nalogu\nin Srbija, Vesti 14/09/2020\n„Kada uzemete taj račun, odnosno rešenje, i kada skenirate kod mobilnim telefonom – aplikacijom, vama će se učitati podaci koji se nalaze u QR kodu a koji su u suštini platni nalog – iznos koliko treba da platite. U tom trenutku vi ćete imati olovčicu pored iznosa da možete da prepravite taj iznos, možete da ukucate manji iznos i tako iskoristite mogućnost da platite na rate“, objasnila je Stanićeva.\n„Ono što smo imali pri standardnim načinima plaćanja – najčešće su se greške dešavale kada ukucate pogrešan poziv na broj, onda mora da se ispravlja. Ovaj način plaćanja ne samo što je brz, ne samo što transakciju izvršavate za nekoliko sekundi bez ikakvog prekucavanja, već primalac dobija novac za nekoliko sekundi, a mogućnost greške svedena je na minimum“, istakla je Stanićeva.\n„Ako kažemo da jedan FED radi na uvođenju takvog platnog sistema, onda je jasno o kakvom je modernom servisu reč. Vi imate mogućnost da plaćate bukvalno 24 sata, sedam dana u nedelji, 365 dana u godini. Izvršavate transakciju tako da primalac dobija novac za nekoliko sekundi, a tarifna politika je stvorila sve uslove da banke mogu da pružaju te transakcije svojim klijnetima po najnižim mogućim cenama“, rekla je viceguvernerka.\n„Većina banaka će vam dati takve transakcije po povoljnijoj tarifi nego što je papirni nalog za prenos. Na našem sajtu objavili smo uporedni pregled naknada za sve banke za različite pakete računa – tako da ne morate da zovete pojedinačne banke i pitate koliko bi to koštalo, već odete na sajt NBS-a i uporedite šta koliko košta, pronađete uslugu koju najčešće koristite i u skladu s tim odaberete banku koja je za vas najpovoljnija“, kaže viceguvernerka NBS-a.\n„Ako uporedite podatke za drugi kvartal prethodne godine s drugim kvartalom ove – primetićete rast od 50 odsto, sa šest na devet miliona transakcija koje su izvršene mobilnim telefonom“, kaže Stanićeva.\n„Poslednjih godina imamo neprekidan veliki rast broja transakcija bezgotovinskog plaćanja iz perioda u period – tokom poslednjih godina i zahvaljujući aktivnostima NBS-a, imali smo značajan rast bezgotovinskih transakcija ne samo u regulatornom delu već i u infrastrukturnom delu gde su pruženi savremeni servisi“, istakla je Stanićeva.\n„Možete s mobilnim da idete u kupovinu i na kasi da platite“, zaključila je Stanićeva.\nPrethodna: Mali: Penzije veće za 5,9 odsto od 1. januara 2021.\nSledeća: Minimalac sledeće godine 32.126 dinara


КNJIGE ZA BIBLIOTEКU OŠ „BRANКO RADIČEVIĆ“ | Novi Sad\nPočetna stranica › КNJIGE ZA BIBLIOTEКU OŠ „BRANКO RADIČEVIĆ“\nКNJIGE ZA BIBLIOTEКU OŠ „BRANКO RADIČEVIĆ“\nMeđunarodni dan obrazovanja, koji je Skupština Ujedinjenih nacija proglasila 3. decembra 2018. godine, u znak jačanja uloge koju obrazovanje ima za uspostavljanje globalnog mira, razvoja i napretka, obeležava se svake godine 24. januara.\nTim povodom, članica Gradskog veća za obrazovanje Dina Vučinić, zajedno sa načelnikom Gradske uprave za obrazovanje Radovanom Кovačevićem posetila je Osnovnu školu „Branko Radičević“ i direktorki škole Suzani Marić uručila oko 350 novih knjige koje je, za školsku biblioteku, obezbedio Grad Novi Sad, u saradnji sa Кnjižarom „Vulkan“.\n- Povodom Međunarodnog dana obrazovanja, a uoči školske slave Sveti Sava došli smo u školu „Branko Radičević“ u želji da novim knjigama upotpunimo sadržaj školske biblioteke i motivišemo decu da čitaju. Doneli smo oko 350 naslova, uglavnom lektire, ali i druga književna i istorijska dela namenjena uzrastu učenika od prvog do osmog razreda koje smo obezbedili u saradnji sa Izdavačkom kućom „Vulkan“ - izjavila je Dina Vučinić i dodala - Juče je na međunarodnom nivou obeležen Dan obrazovanja čija je svrha usmeravanje pažnje vladama i narodima na dostupnost obrazovanja kao sredstvo za izlazak iz siromaštva. Ove godine pred izazove nas je stavila i situacija sa korona virusom. Prosvetni radnici i učenici su uložili velike napore kako bi uprkos svim ograničenjima nastavili sa školovanjem i ja sam uverena da će nam godina koja je pred nama doneti normalizaciju i olakšanje u tom smislu, na radost učenika, svih nas koji radimo u oblasti obrazovanja, ali i za dobrobit celokupnog društva.\nDirektorka škole Suzana Marić se u ime svih đaka i nastavnog osoblja zahvalila na donaciji, napominjući kako biblioteka broji preko pet hiljada naslova i izrazila uverenje da će učenici uživati u novim i lepšim izdanjima domaćih i svetskih klasika.\nPredstavnici Grada su sa direktorkom razgovarali i o sagledavanju potreba i utvrđivanju prioriteta za ulaganja u 60 godina staru školu, kako bi učenici kada se nastava u potpunosti normalizuje imali što bolje uslove za rad.\nNovi Sad, 25. januar 2021. godine


Paratici, Matuidi i Ronaldo među nagrađenima u Dubaiu | Ju1897.net\nParatici, Matuidi i Ronaldo među nagrađenima u Dubaiu\nObjavio: Dena u 21:13h / Kategorija: Novosti\nJuventus je 2019. godinu započeo na najbolji način - osvajanjem nagrada. U desetom izdanju Globe Soccer Awards održanom u Dubaiu, Šef sportskog sektora Juventusa, Fabio Paratici proglašen je Najboljim sportskim direktorom godine. Pored Paraticija Cristianu Ronaldu je po peti put dodijeljena nagrada Najboljeg igrača godine, dok je Blaise Matuidi okrunjen titulom "Igračka karijera", zaokružujući ciklus godine u kojoj je Francuz proslavio titulu Svjetskog prvaka sa reprezentacijom Trikolora.\n"Izuzetno sam sretan i velika je čast biti ovdje i primiti ovu nagradu. Želio bih se zahvaliti klubu i svom timu. Juventus je sjajan klub sa nevjerovatnom historijom, te sam sretan i ponosan što sam dijelom njega. Mislim da Juventus prolazi kroz jedan od najboljih trenutaka u historiji. Osvojili smo mnoge titule kroz nekoliko prošlih godina i posjedujemo sjajan tim, kojem smo dodali igrača poput Cristiana Ronalda."\n"Ova nagrada je sjajan način da počnemo 2019. godinu. Svi znaju kako je teško pogađati, a u svojoj karijeri postigao sam skoro 700 golova. Na nesreću, onaj koji smatram najboljim postigao sam upravo protiv svog sadašnjeg tima i to me uopšte ne čini sretnim. Hvala navijačima koji su glasali za mene. Počastvovan sam, bez navijača fudbal ne bi bio to što jeste."\n"Veoma sam sretan što sam danas ovdje. Ponosan san m na ovaj trofej. Na ovoj bini veliki su igrači primali nagrade. Želim se zahvaliti svojoj familiji, posebno svome ocu i mojoj majci koji su moju karijeru načinili boljom."


Završetak mosta najveći projekat\nKad bude završen most preko Save koji će povezivati Surčin i Obrenovac, od jedne do druge opštine građani će stizati za tek nekoliko minuta. Njegova izgradnja je izvesna i taj posao će biti poveren preduzeću „Mostogradnja”, a finansiraće se u okviru Programa Vlade Srbije za pomoć građevinskoj industriji iz koga je prestonici odobreno oko četiri milijarde dinara.\nKad bude završen most Surčin - Obrenovac iz jedno u drugo mesto stizaće se za pet minuta\nZa ovaj, kao i za još devet gradskih projekata biće izdvojena sredstva iz ovog Programa.\n- Najveći među njima je završetak izgradnje drumskog mosta između Surčina i Obrenovca sa pristupnim saobraćajnicama - kaže za „Blic” gradski menadžer Aleksandar Bijelić istakavši da je u pitanju projekat za koji je još 2008. godine potpisan protokol između Grada i ministarstava za infrastrukturu i NIP.\nSvaka od ove tri strane trebalo je da finansira po sedam kilometara ove saobraćajnice (ukupno 21 kilometar) ali su u međuvremenu ova dva ministarstva su obustavila finansiranje, zbog čega je Grad i odlučio da projekat preuzme na sebe.\n- Pored sedam kilometara koje smo finansirali u prethodnom periodu, obavezali smo se da izgradimo i preostalih 14 kilometara puta kako bi ovaj most što pre bio pušten u saobraćaj. Očekujem da ćemo najkasnije sredinom sledeće godine početi da gradimo preostali deo saobraćajnice - kaže Bijelić.\nPrema njegovim rečima, to što je Vlada prihvatila ovaj i ostalih devet gradskih projekata samo je prvi korak u njihovoj realizaciji. Sledeće je da se potpišu ugovori sa Fondom za razvoj.\n- Posle 45 dana od potpisivanja ugovora možemo da izađemo sa konkretnim rokovima izgradnje i završetka, pošto ćemo takve uslove postaviti i na tenderima. Očekujem da će, od kada počne izgradnja, najdalje za 15 meseci most biti završen i pušten u saobraćaj - objašnjava Bijelić.\nKoliko će ovaj objekat biti značajan za žitelje Surčina i Obrenovca svedoči i to da će putovanje od jedne do druge opštine, koje se sada odvija kroz centar grada i ponekad traje više od sat vremena, trajati tek nekoliko minuta zahvaljujući mostu koji premošćava Savu.\nInače, izgradnja mosta Surčin - Obrenovac započeta je tokom devedesetih godina i ideja je bila da on bude samo toplovodni. Od te ideje se nije odustalo, a konačnu odluku o njenoj realizaciji trebalo bi da donese JKP „Beogradske elektrane”.\nMeđu projekte koji će biti finansirani uz podršku republičkih vlasti uvršteni su i socijalni stanovi, rekonstrukcija pojedinih škola, izgradnja kanalizacionih sistema u Surčinu i na Paliluli, kao i Mirijevski bulevar koji je jedna od važnih saobraćajnica u prestonici.\n- Njegovom izgradnjom rasteretiće se trenutno preopterećeni Partizanski put, koji je veza Mirijeva preko Karaburme sa Bogoslovijom i centrom grada. Izgradnja ove saobraćajnice podrazumeva i radove na kompletnoj infrastrukturi - objašnjava Bijelić.\nOn ističe da Grad planira da svi ovi projekti budu urađeni u najkraćem mogućem roku, uz što je moguće nižu cenu.\n- Sanacija stadiona „Tašmajdan” nije odobrena u okviru ovog programa, ali planiramo da do kraja oktobra apliciramo i za ovaj projekat - kaže Bijelić istakavši da je Vladin program o podršci građevinskoj industriji veoma dobar jer će omogućiti Gradu da obezbedi dodatna sredstva za projekte koji u ovoj ni u sledećoj godini ne bi mogli da budu realizovani.\nSvi projekti se finansiraju na taj način što po 10 odsto sredstava obezbeđuju Grad i Republika, dok će se preostalih 80 odsto finansirati iz kredita (po 50 odsto od tog iznosa vraćaju Grad i Republika).\nJOŠ 10 METARA MOSTA... Sve bliže spajanje saobraćajnice nad Savom koja će povezati Obrenovac i Surčin\nČučković: Novi most da se zove "Prijateljstvo predsednika Vučića i Si Đinpinga"\nDom štampe dobija status SPOMENIKA KULTURE\nZATVOREN DEO NOVOG BEOGRADA Maratonci na stazi do 16.00 časova, veliki broj BLOKIRANIH ULICA (MAPA)\nAleksa ima cerebralnu paralizu, ali i najbolje drugove na svetu. Oni su danas bili HEROJI MARATONA, iza njih je NEVEROVATNA PRIČA\nNajlepša slika koja je stigla sa današnjeg maratona je ona na kojoj se nalaze dvojica drugara. Jedan je u kolicima, a drugi ga gura - i tako skoro svaku trku. Mladić u kolicima je Aleksa Petrović koji je zahvaljujući svojim drugarima završio mnoge trke.\nHOROR NOĆ U BEOGRAD Dva muškarca izbodena, treći nađen PRETUČEN i bez svesti nasred ulice\nNoć u Beogradu obeležila su dva odvojena incidenta, u kojima su dva muškarca zadobila povrede hladnim oružjem, rečeno je Tanjugu u Hitnoj pomoći.\nDa li vam je HLADNO U STANU? Oglasile se "Beogradske elektrane", evo kada će opet biti TOPLI RADIJATORI\nPosle šestočasovnog prekida grejanja, radijatori u beogradskim domovima biće ponovo topli od 17.30 časova.\nUŽAS U KOTEŽU Pas koji je bio vezan u dvorištu UJEO DETE ZA LICE\nU palilulskom naselju Kotež ovog popodneva se dogodio incident kada je pas ujeo za lice desetogodišnjeg dečaka.\nSutra će u Beogradu biti 19 STEPENI, a 18. novembra 2018. u prestonici je PAO PRVI SNEG\nSutra će u Beogradu, prema prognozama Republičkog hidrometeorološkog zavoda, u prestonici maksimalna temperatura biti čak 19 stepeni, a 18. novembra prošle godine u našem glavnom gradu smo imali - prvi sneg!\nPosle sudara na Batajničkom drumu AUTO UPAO U KANAL, povređena jedna osoba\nU saobraćajnoj nezgodi koja se ovog prepodneva dogodila na Batajničkom drumu, povređena je jedna ženska osoba.\nDEČAKU STAVILI NOŽ POD GRLO Vršnjačko nasilje u Elektrotehničkoj školi na Dorćolu\nJoš jedan slučaj vršnjačkog nasilja odigrao se danas u okolini Elektrotehničke školi "Stari grad" kada su zasada nepoznati počinioci jednom dečaku (16) stavili nož pod grlo.\nVesić: "Odluka o kandidatu za gradonačelnika je politička"\nGradski menadžer Goran Vesić izjavio je danas da se “ne priprema” za ulogu gradonačelnika jer je to politička odluka koju on ne donosi, ali je i dodao da Srpska napredna stranka Beograđanima na narednim izborima uz završene projekte nudi i viziju razvoja Beograda.


Narodna banka Srbije: Referentna kamatna stopa ostaje na nivou od 4,0 posto\nOvakvom kretanju inflacije trebalo bi da doprinesu oporavak svetske cene nafte, kao i inflacije u međunarodnom okruženju.\nPrilikom donošenja ove odluke, Izvršni odbor je imao u vidu da se povratak inflacije u granice cilja očekuje sredinom naredne godine, navodi se u saopštenju NBS.\nTakvom kretanju inflacije trebalo bi, ocenjuje NBS, da doprinesu efekti prethodnog ublažavanja monetarne politike i rast domaće tražnje, kao i postepen oporavak svetske cene nafte i inflacije u međunarodnom okruženju.\nS druge strane, zahvaljujući dobroj poljoprivrednoj sezoni, dodatni pad cena primarnih poljoprivrednih proizvoda, i posledično niski troškovi u proizvodnji hrane, još neko vreme će delovati dezinflatorno, dodaje se u saopštenju.\nIz NBS istiuču da na opreznost monetarne politike upućuje prisutna neizvesnost na međunarodnom finansijskom tržištu u pogledu budućih mera američkih Federalnih rezervi (FED) i Evropske centralne banke (ECB) i njihov mogući uticaj na globalne tokove kapitala.\n"Ipak, uspešno sprovođenje fiskalne konsolidacije i strukturnih reformi, kao i smanjenje spoljne neravnoteže povećava otpornost domaće ekonomije na potencijalno negativne uticaje iz međunarodnog okruženja. To potvrđuje i znatan pad premije rizika zemlje na najniži nivo u poslednjih devet godina", konstatuje NBS.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 10. novembra.


Razvijen najmanji solarni procesor\nD. V. 31. avgusta 2010. 00:00\nSamo devet kvadratnih milimetara zauzima senzor koji pokreće sunčeva energija, a koji bi baterije ubrzo mogao da učini sasvim zastarelim. Ovaj "paketić" na slici je sendvič od fotonaponske solarne pločice, baterije koja prikuplja energiju i logike vrlo raširenog procesora ARM Cortex-M3, čiji derivati pokreću i pametne telefone. S dimenzijama 2,5 x 3,5 x 1 milimetar ovo minijaturno čudo je hiljadu puta manje od po veličini najpribližnijeg uporedivog procesora na tržištu, a kada se najpopularniji industrijski 32-bitni procesor ne bavi logičkim operacijama, u odnosu na komercijalnu konkurenciju troši 2.000 puta manje energije. A iz štedljivog stanja "sna" energetsko-logički paket budi se trenutno.\nTo čudo, čiju senzacionalno veliku sposobnost eventualno mogu razumeti elektroničari, pozdravljeno je ovacijama na Međunarodnoj konferenciji Solid-state Circuits, koja je održana u februaru u San Francisku, a sudeći po prijemu, vrlo brzo će naći veliki broj raznih primena i uvući se u svakodnevne živote miliona ljudi. "Naš sistem radi skoro nesmetano, a apsolutno bez ikakvog dopunskog napajanja, ako ga barem povremeno izložite dnevnom svetlu, jer je u tim uslovima sasvim nezavisan. Uopšte nije važno da li je to otvoren ili zatvoren prostor", kaže Dejvid Blaj (David Blaauw), profesor elektrotehnike i računarstva na Univerzitetu Mičigen.\nNajvažnije je što ovaj tip procesora poznaje izuzetno mnogo kompjuterskih stručnjaka. Ne računajući Intelove procesore u računarima, energetski izuzetno ekonomični procesori iz porodice ARM, iz sveta palmtop računara i telefona već polako kucaju na vrata "pravih" računara. Jedna njegova verzija "kuca" u Apple-ovom iPad-u, zbog čega se proizvođač usuđuje da tvrdi da će ovaj uređaj prikazivati čak deset sati videa pre nego što ga bude potrebno dopuniti. Ovaj sistem najpre će omogućiti ugradnju komplikovanih biomedicinskih implanata, kao što su srčani stimulatori, čija će mikrobaterija, ako se ugradi čak i veoma mladim pacijentima, biti dovoljna da uređaj doživotno radi besprekorno. U medicini on bi mogao biti i jeftin, a pouzdan sistem za stalno telemetrijsko praćenje mnogih zdravstvenih parametara kod bolesnika koje treba stalno nadzirati, jer se sve te vrednosti u stvarnom vremenu mogu bežično prenositi na sisteme pod nadzorom lekara, ali i za buduće sisteme za hitnu pomoć. To znači da će se pacijentima koji su danas osuđeni na stalan zdravstveni nadzor znatno poboljšati kvalitet života pošto će im se povećati sloboda kretanja.\nOve logičke "kockice" ubzo će, kao važan i nevidljiv deo kojem nije potrebno održavanje, pronaći primenu u pametnoj arhitekturi, motornim vozilima, saobraćajnoj signalizaciji. U teoriji, procesor bi mogao da radi vekovima kad se posle više decenija ipak ne bi smanjio kapacitet baterijice koja akumulira energiju za njegov rad. U "snu" svetlosni senzor i procesor troše manje od jednog nanovata na sat. Ključ inovacije je u stvari metoda konverzije energije. "Procesoru je dovoljno samo pola volta napona da bi normalno radio. Fotonaponski deo proizvodi napon od četiri volta, pa smo radi procesora napon morali da smanjujemo, a višak da skladištimo u tankoslojnu bateriju kompanije Cymbet. To nam je omogućilo toliko dobru iskorišćenost", objašnjava Denis Silvester (Dennis Sylvester), docent na Univerzitetu Mičigen, koji je radio na tom projektu.\nNaravno, najveću korist od ovog izuma imaće finansijeri istraživanja, vojska (DARPA), Nacionalni institut za standarde i tehnologiju, kao i Centar istraživačkog programa Focus i nosilac prava za procesore ARM. Sledeći korak je, kako najavljuju istraživači, taj fotonaponsko-baterijski sendvič s procesorom ARM Cortex-M3, procesorsko polje, koje bi se moglo primeniti kao moćna i energetski veoma ekonomična računarska platforma. Za ARM već postoji deset distribucija Linux-a, među kojima su i dva ambiciozna, Google Chrome OS i Android, tri besplatne verzije BSD Unix-a, "pravi" Unis OpenSolaris, dve verzije Windows-a (CE i Mobile), iPhoneOS, kao i mnogo već gotovih industrijskih primena. Ukratko, pored koncepta baterije, u prošlost bi ubrzo mogao da ode i koncept računara kakve danas poznajemo.\narmarm cortex m3baterijekompjuteristrujavoltenergijanapon


Srpske košarkašice počinju pripreme za EP i OI | Novine Toronto\nSrpske košarkašice počinju pripreme za EP i OI\nGrupa mlađih košarkašica predvođena Dajanom Butulijom, Nevenom Jovanović i Majom Miljković treniraće narednih 15 dana u Zemunu.\nTo će biti prilika da Marina Maljković na delu vidi napredak igračica koje stižu iz inostranstva, a to su Ivana Raca (Vejk Forist, SAD), Anđela Dugalić (Oregon, SAD), Jovana Nogić (Promete, Španija), Milica Popović (Pečuj, Mađarska), Mina Đorđević (Budućnost, Crna Gora) i Mona Zarić (Pordenone, Italija).\nTakođe, i perspektivnih košarkašica iz domaćeg šampionata: Sofija Olić (Partizan), Maša Janković (Crvena zvezda), Višnja Stefanović (Art basket), Ivana Katanić (Crvena zvezda), Vladana Vujisić (Student), Katarina Zec (Art basket) i Tina Selaković (Radivoj Korać).\n"Želimo kao i uvek da damo šansu svim igračicama da se kroz kvalitetan rad nametnu i uđu u konkurenciju za velika takmičenja ovog leta, ali i da proverimo na koga sve najozbiljnije možemo da računamo u budućnosti", kazala je Marina Maljković.\nEkipa će 4. maja otići na Zlatibor, gde će se do 17. pridružiti sve igračice koje će konkurisati za nacionalni dres.Evropsko prvenstvo održaće se od 17. do 27. juna u Valensiji, dok su Olimpijske igre na programu od 23. jula do 8. avgusta.


Amigos. Porodica posvećena kafi. - Amigos caffè\nIstorija našeg preduzeća\nTehnički podaci i potvrde\nAmigos. Porodica posvećena kafi.\nDobrodošli u Amigos Caffè, pržionica koja je od 1980. godine orijentisana prema budućnosti jer bira i obrađuje najbolje mešavine kafe sa ciljem da predstavi u celom svetu italijanski espreso visokog kvaliteta.\nOdabir sirovine predstavlja osnovu uspeha za Amigos Caffè: recepture naših 10 mešavina sa različitim odnosima količina arabica i robusta kafa, stvorene su misleći na osobe koje ih degustiraju. Na taj način uspevamo zadovoljiti i najzahtevnija nepca, onih koji traže intenzitet i punoću, kao i onih koji traže nežniju aromu, do samog vrhunca kafe, vrhunca kafe, mešavine Il Mingardi S, za sve one koji vole harmoničan i uravnotežen ukus, čisto zadovoljstvo.\nOsobe vrede više od brojeva: takvom smo filozofijom osnovali firmu koja kupcu nudi ne samo običan proizvod, već intenzivno iskustvo sačinjeno od trgovačkih odnosa, tehničkog znanja, strasti prema kafi i našem radu. Amigos Caffè je naziv koji smo odabrali za izražavanje jednostavnosti i radosti: isti osećaji koji se doživljavaju prilikom ispijanja pravog italijanskog espresa.\nDva minuta u našem društvu\nOtkrijte našu istoriju, našu porodicu i povrh svega našu strast prema kafi.\nArianna Mingardi je preuzela vodstvo od osnivača preduzeća, oca Severina Mingardia, kreirajući novu mešavinu rezervu, Il Mingardi S, misleći upravo na njega, spoj kafa visoke kvalitete koje, već prilikom prve degustacije u espresu, šire intenzivan ukus kakaa, krokanta i suvog voća, koji prethodi izuzetnoj percepciji marmelade od naranče. Nakon njenog uspeha kompanija Amigos Caffè predstavila je na TriestEspresso Expo 2018 novu mešavinu stopostotne arabike 7 Origini, intenzivnog mirisa prženih oraha i čokolade koja u ustima ne ostavlja ukus kiselosti. Kafe Il Mingardi S i 7 Origini dokaz su obnavljanja kreativnih mogućnosti kompanije Amigos Caffè, šta nam daje priliku da uvek predvidimo ukuse svih onih koji vole naš proizvod.\notkrijte našu istoriju


Drobnjak o predlogu da se toleriše brzina od 150 na sat: Zakon mora da se poštuje, srpskim autoputevima godišnje prođe 60 miliona vozila - Srbija Vesti - Aktuelno|net\nPutevi Srbije predložiće MUP-u da se na auto-putevima toleriše prekoračenje brzine od 20 kilometara na sat, što znači da će na određenim delovima auto-puteva biti dozvoljena maksimalna brzina i do 150 kilometara na sat, rekao je danas vršilac dužnosti tog preduzeća Zoran Drobnjak. Drobnjak je za Tanjug objasnio da to znači da će se...Pročitaj više\nVozačima u Srbiji će se uskoro tolerisati brzina do 150 kilometara na sat na svim autoputevima u zemlji, potvrdio je direktor "Puteva Srbije" Zoran Drobnjak.\nDrobnjak: Uskoro ograničenje od 150 KM NA SAT na svim auto-putevima u Srbiji\nVozačima u Srbiji će se uskoro tolerisati brzina do 150 kilometara na sat na svim autoputevima u zemlji, rekao je za "Blic" potvrdio direktor "Puteva Srbije" Zoran Drobnjak\nMaksimalna brzina na auto-putevima i do 150 na sat?\nBEOGRAD: Putevi Srbije predložiće MUP-u da se na auto-putevima toleriše prekoračenje brzine od 20 kilometara na sat, što znači da će na određenim delovima auto-puteva biti dozvoljena maksimalna brzina i do 150 kilometara na sat, rekao je danas vršilac dužnosti tog preduzeća Zoran Drobnjak.\nDnevni listovi na naslovnim stranama izdanja za 9. novembar, najviše pišu o saobraćajnim pravilima za ograničenje brzine koje predlaže direktor preduzeća Putevi Srbije, o novim pozivima na saslušanja pred Specijalnim sudom za zločine OVK, o poseti Beogradu američkog zvaničnika zaduženog za kontrolu sankcija i drugim temama.ALO - "Auto-putem brzina i do 150 kilometara na sat", o izjavi direktora Puteva Srbije Zorana Drobnjaka o ograničenju brzine na auto-putevima.BLIC - "Ograničenje brzine 130 km na sat, na nekim deonicama tolerancija do 150", o najavi direktora Puteva Srbije. O sastanku ministra spoljnih poslova Ivice Dačića i direktora Radne grupe 231 Biroa Stejt departmenta za medjunarodnu bezbednost i kontrolu naoružanja Tomasa Zarzeckog "Bez sankcija Amerike zbog ruskog oružja".VEČERNJE NOVOSTI - O protestu Zagreba zbog postavljanja spomen ploče general-majoru JNA Mladenu Bratiću koji je komandovao napadom na Vukovar "Bratić smeta, dok veličaju Barešića". List piše o pozivu za sas\nDrobnjak o predlogu da se toleriše brzina od 150 na sat: Zakon mora da se ...


Tasmanijski đavo - Blic Online\nPostupajući sudija Osnovnog suda u Novom Sadu produžio je pritvor do 30 dana Miljanu Đurašinoviću (40) zvanom "Tasmanijski đavo" zato što je u subotu 22. decembra prebio bivšu suprugu N. S. (34) na njenom radnom mestu.\nU Novom Sadu u subotu uhapšen je Miljan Đurašinović (40), zvani "Tasmanijski đavo", odranije poznat policiji i javnosti po svom nasilničkom ponašanju.\nNADA ZA NALAŽENJE LEKA Tasmanijski đavoli razvili odbranu od raka\nGenetsko istraživanje vršeno na tasmanijskim đavolima dovelo je do zaključka da oni ubrzano evoluiraju kako bi se odbranili od smrtonosne bolesti.\nUltimat-fajter Miljan Đurašinović (37), zvani Tasmanijski Đavo, juče je u sudnici gde mu se sudi za nasilje u porodici doveden okovan lancima.\nINCIDENT U SUDNICI Ultimat-fajter Tasmanijski đavo nokautirao policajca\nUltimat-fajter Miljan Đurašinović (37), zvani Tasmanijski đavo, jutros je podivljao u sudnici Prvog osnovnog suda u Beogradu i nokautirao policajca svedoka.\nĐAVO IZA REŠETAKA Ultimejt fajter pretio da će zapaliti ženu i decu\nUltimatfajteru Miljanu Đurašinović (37), zvanom Tasmanijski Đavo, određen je pritvor do 30 dana jer je supruzi i maloletnoj deci pretio da će ih zapaliti!


Beta 18. juna 2021. 16:00\nDržavljani Srbije mogu da putuju u zemlje regiona bez PCR i antigenskih testova kao i potvrde o vakcinaciji, rekla je danas ministarka turizma Srbije, Tatjana Matić, tokom posete Kragujevcu.\nOna je ocenila da je epidemiološka situacija u regionu „vrlo povoljna“ i rekla da ne postoje bilo kakve restrikcije za putovanje državljane Srbije u Crnu Goru, Bosnu i Hercegovinu, Severnu Makedoniju i Albaniju.\nIsto važi i za državljane tih zemalja kada dolaze u Srbiju, rela je ona i dodala: „Nesmetano možemo da putujemo i mi i oni, i svima nam to znači“.\nMinistarka je rekla da se u većim gradovima Srbije „već oseća priliv stranih turista“ i da od početka ove godine porast deviznog priliva iznosi 3,4 odsto što je ocenila kao „jako ohrabrujuće, jer su ta tri prva meseca bila dosta restriktivna za turizam zbog pandemije“.\nMatić je rekla da „veći broj zemalja“ ima bilateralne sporazume sa Srbijom i medjusobno su priznate vakcine, a kao primer navela je Tursku, te za putovanja u tu zemlju i iz nje za Srbiju važi potvrda o vakcinaciji „i sve potvrde se uvažavaju“.\nMatić je navela da za gradjane koji nisu vakcinisani, za putovanja važi PCR test.\n„Takav sporazum smo potpisali i sa Madjarskom, Grčkom, Slovenijom, Rumunijom, a sa Češkom stupa na snagu od ponedeljka“, rekla je ministarka i dodala da iz tih zemalja najviše turista dolazi u Srbiju.


Izvor: RTS, 26.Feb.2020, 12:26 (ažurirano 02.Apr.2020.)\nU Narodnoj skupštini Republike Srpske biće održana posebna sednica, na zahtev srpskog člana Predsedništva BiH Milorada Dodika.\nNa dnevnom redu sednice Narodne skupštine biće samo jedna tačka – Izjašnjenje o izjavama člana Predsedništva BiH iz Republike Srpske o proglašenju Zaključka i Odluke Predsedništva BiH, usvojenih na >> Pročitaj celu vest na sajtu RTS << 9. redovnoj sjednici, održanoj 19. februara, veoma štetnim po vitalne interese Republike Srpske.\nReč je o Dodikovim izjavama o štetnosti posete predsednika Crne Gore Mila Đukanovića BiH i raspoređivanja Fronteksa na granici sa Hrvatskom, nakon što je po tim tačkama preglasan u Predsedništvu BiH.\nPoslanici će se izjasniti i o predlogu odluke o potvrđivanju izjave srpskog člana Predsedništva BiH prema kojoj je odluka o prihvatanju Sporazuma o statusu između BiH i EU o aktivnostima koje sprovodi Agencija za evropsku graničnu i obalnu stražu Fronteks na teritoriji BiH usvojena bez konsenzusa veoma štetna po vitalne interese Srpske.\nZa opoziciju, bespredmetno je razmatranje izjave o Đukanovićevoj poseti, dok onu o Fronteksu podržavaju. Za SNSD to je politikantstvo.\nSednica, koja se održava na zahtjev srpskog člana Predsedništva BiH, zakazana je za 17.00 časova.\nOčekujem da će Narodna skupština Republike Srpske danas podržati veto srpskog člana Predsedništva BiH Milorada Dodika jer je uradio ono što je morao i krajnje je netaktično i bezobrazno bilo od Željka Komšića i Šefika Džaferovića da u ovom momentu pozivaju Đukanovića, rekao je za Srpskainfo...


Dan online - Regioni: - 2019-06-17\nRegioni - datum: 2019-06-16 U BIJELOM POLJU ODRŽANA RADIONICA\nRadionica o ženskim pravima Osnaživanje žena\nBIJELO POLjE– Crnogorski ženski lobi u saradnji sa Centrom za demokratiju i ljudska prava (CEDEM) u okviru projekta „Inicijativa za osnaživanje žena: edukacijom za rodnu ravnopravnost” uspješno je realizovao radionicu na temu ostvarivanja ženskih ljudskih prava i njihove implementacije u praksi.\n-Projekat se realizuje, uz finansijsku podršku Ministarstva za ljudska i manjinska prava. Voditeljka radionice bila je Aida Petrović, predstavnica Crnogorskog ženskog lobija, dok je na radionici učestvovalo 20 učesnica. U prijatnoj atmosferi učesnice su razmijenile mišljenja, iskustva, komentare i aktivnim učešćem dale doprinos u ostvarivanju ženskih ljudskih prava-kazala je lokalna organizatorka- predstavnica Udruženja za razvoj civilnog društva Mirsala Tomić.\nSlijedi sanacija ravnog krova objekta\nJahta dužine 180 metara\nStare informisali o njihovim pravima\nU ekipnoj konkurenciji osvojili prvo mjesto\nPoboljšati položaj OSI\nBorovi ugrožavaju kupače\nMirza Lukač đak generacije\nZavršni račun budžeta\nPrimjedbe još danas\n„Labud” najbolja maska


Nova tehnologija za zaštitu od sajber kriminala - Report.rs\nBy Dragan C. 08/29/2020 Najnovije, Tech\nOva tehnologija je za korisnike besplatna, a omogućava zaštitu naziva domena u okviru .rs i .srb domenskih prostora, kaže za Tanjug rukovodilac IKT službe RNIDS-a Žarko Kecić.\n“Poslednjih godina se mnogo radilo na podiznaju bezbednosti DNS-a zbog toga što su mnogi korisnici bili preusmereni na sajtove koje su kontrolisali kriminalci gde su bili ukradeni lični podaci ili podaci vezani za bankove račune, kreditne kartice”, rekao je Kecić.\nNa taj način se, istakao je Kecić, sprečavaju mnogi napadi u vezi s preusmeravanjem korisnika na sajtove sajber kriminalaca.\n“Ovaj servis smo implementirali jer želimo da povećamo bezbednost korisnika i uopšte interneta u Srbiji. Očekujemo da će sve veći broj korisnika shvatiti važnost ovog servisa i da će ih biti mnogo više u budućnosti jer ukoliko bi servis bio masovno korišćen, sprečio bi više od polovine svih sajber napada na internetu budući da je više od polovine tih napada izvedeno nekom vrstom manipulacije DNS-a”, rekao je Kecić.\nIzvor: B92,Tanjug, Foto: Unsplash\nhakeri sajber kriminalci tech Zastita


Dodik sa Lukašenkom u Minsku, Belorusija ponudila sporazum o bezviznom režimu (foto) - 20.06.2019, Sputnik Srbija\nDodik sa Lukašenkom u Minsku, Belorusija ponudila sporazum o bezviznom režimu (foto)\nPredsedavajući Predsedništva BiH Milorad Dodik i predsednik Belorusije Aleksandar Lukašenko istakli su danas u Minsku da je potrebno ojačati saradnju dve zemlje... 20.06.2019, Sputnik Srbija\n20:13 20.06.2019 (Osveženo: 03:53 26.08.2021)\n© RTRSMilorad Dodik sa Aleksandrom Lukašenkom na sastanku u Minsku\nPredsedavajući Predsedništva BiH Milorad Dodik i predsednik Belorusije Aleksandar Lukašenko istakli su danas u Minsku da je potrebno ojačati saradnju dve zemlje na svim poljima, od ekonomije do kulture, navodeći da za to postoje svi potrebni uslovi.\nLukašenko je rekao da dve zemlje mogu da imaju mnogo razvijenije odnose, objavila je beloruska agencija Belta.\n"Žalosno je što se retko sastajemo, ali je dobro da smo se konačno sreli, i to u pravo vreme", naglasio je Lukašenko, podsetivši da se poslednji put sa Dodikom sastao pre 19 godina u Izraelu.\nDodik je izjavio da ceni napore Lukašenka koji čini sve da Belorusija bude stabilna i prosperitetna zemlja.\nNa sastanku s novinarima, Dodik je rekao da je s Lukašenkom razgovarao o bilateralnoj saradnji, posebno u oblasti novih tehnologija, a fokus je bio i na političkim pitanjima, prenosi Srna.\n"Zajedničko mišljenje je da je najvažnija stabilnost", naglasio je Dodik, koji je danas počeo trodnevnu posetu Belorusiji.\nMilorad Dodik sa Aleksandrom Lukašenkom na sastanku u Minsku\nOn je zahvalio šefu beloruske države na pozivu da prisustvuje ceremoniji otvaranja Evropskih igara na kojim učestvuje i tim iz BiH.\nDodik je prethodno razgovarao s premijerom Belorusije Sergejem Rumasom o saradnji dve zemlje, a sastao se s potpredsednikom beloruske vlade Igorom Lišenkom, preneo je Tanjug.\nDodik i Rumas su ocenili da je potrebno unaprediti saradnju BiH i Belorusije, te da za to postoje sve pretpostavke, prenosi RTRS.\nPosebno su naglasili potrebu ekonomske, privredne i kulturne saradnje, ukazavši na ogroman turistički potencijal i BiH i Belorusije, gde se otvaraju mogućnosti za uspešnu saradnju na obostranu korist.\nSastanku sa premijerom Belorusije prisustvovali su i savetnici hrvatskog i bošnjačkog člana Predsedništva BiH Damir Džanko i Slaven Kovačević, preneo je Tanjug.\nDodik je danas započeo trodnevnu posetu Belorusiji.\nMinsk ponudio sporazum o bezviznom režimu\nBelorusija je ponudila BiH da potpišu sporazum o bezviznom režimu za vlasnike običnih pasoša, javila beloruska agencija „Belta“.\nO pitanju bezviznog režima razgovarano je tokom sastanka srpskog člana i predsedavajućeg Predsedništva BiH Milorada Dodika i premijera Belorusije Sergeja Rumasa u Minsku.\n„Trebalo bi da nastavimo sa razvijanjem pravnog okvira za bilateralnu saradnju. Jedan od prioriteta Belorusije je da se potpiše sporazum o bezviznom režimu putovanja za vlasnike običnih pasoša“, izjavio je Rumas, uz napomenu da bezvizni režim već važi za diplomatske i službene pasoše.\n© Tanjug / SrnaMilorad Dodik u Minsku sa potpredsednikom beloruske vlade Igorom Lisenkom\nMilorad Dodik u Minsku sa potpredsednikom beloruske vlade Igorom Lisenkom\nRumas je rekao da je Belorusija spremna da razmotri postizanje sporazuma kojim bi se izbeglo dvostruko oporezivanje, ojačala saradnja na polju nauke, kulture, socijalne zaštite i turizma.\n„Spremni smo da nastavimo sa jačanjem prijateljskih odnosa sa BiH i da sprovedemo zajedničke projekte“, naglasio je Rumas.\nDodik je izjavio da ne postoje pitanja u kojima BiH i Belorusija nisu saglasne i da je to važan preduslov za jačanje saradnje.\nOn je dodao da se Belorusija dobro pripremila za Evropske igre koje će početi sutra u Minsku, a na kojima učestvuje i 16 sportista iz BiH.\nRumas je istakao da će Belorusija obezbediti sve potrebne uslove sportistima, kojima je poželeo uspeh, prenela je „Srna“.


Zagreb – Reisu-l-ulema se sastao sa hrvatskim premijerom Andrejom Plenkovićem – Balkan\nPosted on September 26, 2021 September 26, 2021 2 views\n„, Dotakli smo se i razgovora oko odnosa u Bosni i Hercegovini. Kazali smo da su odnosi između Katoličke crkve i Islamske zajednice u BiH dobri, da se razvijaju u željenom pravcu. Naravno, u BiH ima političkih problema, kao što svi znamo. Ali, evo, zamolili smo i premijera da svi pomalo te tenzije spuštaju i da sve učinimo da ti problemi budu rješavani kroz razgovore, kroz jedan uljuđen dijalog. Moram kazati i pohvaliti premijera Plenkovića da su njegove izjave vrlo umjerene, one koje pozivaju na mir, na izgradnju jednog povjerenja među narodima u BiH. Premijer je nedvosmisleno ponovio da Hrvatska podržava BiH, njenu cjelovitost, suverenitet i da se on nada da će se ovo što imamo riješiti na najbolji način“, izjavio je resu-l-ulema nakon sastanka.


Novi Sad: Radikali zbog Šešelja blokirali mostove - mojKontakt portal - Radio Televizija Kontakt\nPredsjednik Gradskog odbora SRS Đurađ Јakšić rekao je novinarima okupljenim kod blokiranog Varadinskog mosta da su danas blokirali dva mosta u Novom Sadu zbog stradanja Šešelja, a “koliko već sutra radikali će iz istih razloga blokirati celu Srbiju”.\n“Radikali se neće umiriti sve dok ne bude ispunjen naš zahtjev, a to je trenutno puštanje Šešelja na slobodu, kako bi mu bilo omogućeno liječenje i izlječenje u normalnim, a ne neljudskim uslovima pritvora Tribunala”, rekao je Јakšić.\nOn ističe da Haški tribunal pokušava da fizički likvidira Šešelja, kad mu je kompletna optužnica pala u vodu.\n“Nepuštanjem Šešelja na slobodu Tribunal pokušava da u doslovnom smislu ubije Šešelja. Očigledno je da to čini pošto im je Šešelj srušio optužnicu, odnosno što mu tužilaštvo tog suda za 12 godina nije uspjelo ništa iz nje da dokaže”, rekao je Јakšić.\nOn je najavio da će od ponedjeljka, 27. oktobra, u prostorijama novosadskih radikala svakodnevno održavati protestne večeri, na kojima će javne ličnosti i intelektualci govoriti o njegovom stradanju u pritvoru haškog kazamata, sve do puštanja Šešelja na slobodu.\n“Zatražili smo danas podršku našem zahtjevu za puštanje Šešelja na slobodu i od Matice srpske, te Eparhije bačke Srpske pravoslavne crkve u Novom Sadu”, naveo je na kraju Đurađ Јakšić.\nMostovi su blokirani na dvadesetak minuta sa po 20 automobila, a u protestu je učestvovalo 50 članova i simpatizera novosadskog SRS-a.\nPolicija je bila prisutna na oba mosta, ali nije intervenisala, tako da su saobraćajne blokade prošle bez incidenata.\nVojislav Šešelj nedavno je obavijestio rukovodstvo SRS da su mu ljekari u Hagu pronašli metastaze na dva mjesta na jetri.\nLider SRS nalazi se u pritvoru Haškog tribunala već 12 godina, a taj sud još mu nije izrekao presudu, prenose agencije.


U Gdanjsku uklonjen spomenik kontroverznom svešteniku osumnjičenom za pedofiliju\nDemonstracije protiv samita G7 blizu Bijarica |\n► U Gdanjsku uklonjen spomenik kontroverznom svešteniku osumnjičenom za\nTe optužbe o kojima se samo šuškalo prvi je u javnost izneo prošle godine liberalni dnevnik Gazeta viborča u članku "Tajna svete Brigite. Zašto ;je Poljska katolička crkva godinama dozvoljavala svešteniku Jankovskom da napastvuje decu?".\n"To će biti ispit koliko je gradonačelnica Dulkjevič Poljakinja. Ginter Gras je bio dokazani Š-ovac u najgoroj jedinici na vlastitu želju. Ne zaslužuje ni svoju klupu ni da bude počasni građanin Gdanjska", kazao je Gužikjevič, javlja Gazeta viborča.\nSpomenik žrtvama Utoje u Norveškoj išaran kukastim krstom\nDva muškarca uhapšena su jer su obojenim sprejom naslikali kukasti krst na spomenik žrtvama napada 22. jula 2011. na norveškom ostrvu Utoji, koji je počinio ekstremni desničar Anders Berig...\nIzrael blokirao pristup pedofilskim sajtovima\nIzrael je blokirao pristup na 1.700 veb sajtova na kojima su pedofilske fotografije i video snimci, saopštilo je ministarstvo pravde.\nNemiri na protestima u Kašmiru, ima povređenih\nSnage bezbednosti sukobile su se danas sa demonstrantima na protestima nakon molitvi u Kašmiru, piše BBC.\nGrk ubio komšiju zbog svađe oko parkiranja\nPolicija je danas na severu Grčke uhapsila čoveka osumnjičenog da je ubio dvoje komšija nakon svađe oko parkiranog kamiona.\nNetanjahu razgovarao sa Putinom o Siriji, poseti Ukrajini\nPremijer Izraela Benjamin Netanjahu razgovarao je danas telefonom sa predsednikom Rusije Vladimirom Putinom nakon izveštaja da je Izrael proširio udare iz vazduha na iranske mete u Siriji i na te mete u Iraku.\nViše od 120 Palestinaca ranjeno tokom masovnih protesta na granici Gaze\nSto dvadeset dva Palestinca ranjena su danas tokom masovnih protesta na granici pojasa Gaze i Izraela u kojima je učestvovalo oko 8.500 ljudi.\nŠpanija će Maroku poslati 32,4 miliona evra kako bi toj državi pomogla da sačuva svoju granicu i zaustavi migrante koji kreću preko mora u Evropu, najavila je španska vlada nakon današnjeg sastanka.\nPreminuo milijarder Dejvid Koč\nAmerički milijarder i industrijalac Dejvid Koč, veliki donator desničarskih političara i finansirer njihovih ciljeva, preminuo je u 80. godini.\nMakron razgovarao sa Zarifom\nFrancuski predsednik Emanuel Makron je danas razgovarao sa šefom iranske diplomatije Mohamedom Džavadom Zarifom u pokušaju da se spase iranski nuklearni sporazum, pre razgovora s predsednikom SAD Donaldom Trampom tokom vikenda.


22.05.2018 u 19:33\nTramp nagovestio odlaganje, ne sviđa mu se ponašanje Kima\nVAŠINGTON - Predsednik SAD Donald Tramp izjavio je danas da 12. jun možda neće biti pogodan za njegov sastanak sa severnokorejskim liderom Kim Džong-unom, nagovestivši time da će sastanak biti odložen, javlja AP. Kako se navodi, Tramp je rekao da mu se ne dopada „promena ponašanja” koju je primetio kod Kima. On kaže da je tu promenu u ponašanju primetio nakon drugog sastanka Kima sa kineskim predsednikom Si Đinpingom, prenosi AP. Američki predsednik je, takođe, rekao da se nada da Kina ne vrši uticaj na Kima. Tramp je to izjavio tokom susreta sa predsednikom Južne Koreje Mun Džae-inom u Beloj kući, sa kojim se konsultuje u vezi sa planiranim junskim sastankom koji bi trebalo da ima sa Kimom u Singapuru. Tramp i Mun se konsultuju u trenutku kada je došlo do novog\n22.05.2018 u 14:38\nJOKOSUKA – Američki razarač USS Milius, stigao je danas u mornaričku bazu Jokosuka u Japanu, tri nedelje uoči planiranog sastanka američkog predsednika Donalda Trampa i severnokorejskog lidera Kim Džon Una. Reč je o jednom od najnaprednijih razarača navođenih raketa u američkoj mornarici, piše Rojters. Razmeštanje ovog razarača u japansku bazu gde SAD već imaju 12 brodova, odlagalo se skoro godinu dana zbog njegove modernizacije kojom mu je povećana sposobnost otkrivanja i gađanja raketa. Naoružan raketama koje mogu da obore bojeve glave u kosmosu, Milus će biti deo mornaričkih snaga koje bi mogle da budu prva amrička linija odbrane od eventualnih balističkih raketa dugog dometa Severne Koreje. Ovaj razarač bi, prema bezbednosnom sporazumu Tokija i Vašingtona, takođe trebalo\n20.05.2018 u 10:08\nMun i Tramp razgovarali o Severnoj Koreji\nSEUL - Južnokorejski predsednik Mun Džae In razgovarao je više od 20 minuta telefonom sa američkim predsednikom Donaldom Trampom, kako bi osigurali da samit SAD i Severne Koreje ostane u planu nakon što je Pjongjang pripretio da će odustati. Mun i Tramp su razmenili stavove po pitanju najnovijih reakcija Severne Koreje, saopštila je danas kancelarija južnokorejskog predsednika bez daljeg objašnjavanja, prenosi Rojters. „Dvojica lidera će blisko i nepokolebljivo raditi za uspešno održavanje samita Severne Koreje i SAD koji je zakazan za 12. jun, uključujući i dolazeći samit Južne Koreje i SAD”, navedeno je u saopštenju. Tramp i Mun trebalo bi da se sastanu u utorak u Vašingtonu pre nego što se severnokorejski lider Kim Džong Un sastane sa američkim predsednikom 12. juna u\n19.05.2018 u 14:20\nSeverna Koreja Seulu: Pokažite dobru volju, vratite nam radnike\nSEUL - Severna Koreja je ponovo zatražila od Južne Koreje da vrati 12 severnokorejski radnika koji su prebegli na Jug 2016. godine, rekavši da bi takav potez pokazao želju Seula za poboljšanjem odnosa. „Seul bi trebalo da kazni one koji su uključeni u ovaj slučaj i pošalje naše građane nazad svojim porodicama, bez oklevanja i na taj način pokaže da želi da poboljša odnose Severa i Juga”, saopšteno je iz Severne Koreje. Seul je prošle nedelje saopštio da će bliže ispitati okolnosti pod kojima su radnici došli u Južnu Koreju, nakon što su se u medijima pojavili navodi da su u tu zemlju dovedeni protiv svoje volje, prenosi AP. (Tanjug)\n17.05.2018 u 10:18\nSAD traže da Severna Koreja preda nuklearne glave u narednih 6 meseci?\nTOKIO, SEUL - Japanski list „Asahi” objavio je, pozivajući se izvore upućene u severnokorejska pitanja, da su SAD od Pjongjanga zatražile da u narednih šest meseci u inostranstvo pošalje neke od nuklearnih bojevih glava koje poseduje, kao i interkontinentalnu balističku raketu i drugi nuklearni materijal, prenosi Rojters. Navodi se da, prema tvrdnji tih izvora, deluje da je američki državni sekretar Majk Pompeo severnokorejskom vođi Kim Džong Unu kazao tokom sastanka održanog ovog meseca da bi Severna Koreja mogla da bude uklonjena sa liste zemalja koje su sponzori terorizma, ukoliko preda to što je traženo. Japanski dnevnik je objavio i da, ukoliko Pjongjang pristane na potpunu, proverivu i nepovratnu denuklearizaciju tokom samita Kima sa predsednikom SAD Donaldom Trampom\n15.05.2018 u 22:12\nPJONGJANG– Severna Koreja saopštila je da je morala da otkaže razgovore sa Južnom Korejom na najvišem nivou, zbog toga što su održane vojne vežbe Južne Koreje i SAD, a zapretili su da će zbog tih vežbi otkazati samit sa SAD. Dve Koreje trebalo je danas da održe sastanak u demilitarizovanoj zoni, kako bi smanjili tenzije i započeli razgovore o ujedinjenju porodica koje su razdvojene tokom Korejskog rata, prenosi AP. Johnap i KCNA su prvobitno javili da je današnji sastanak otkazan, a Pjongjang je kasnije doveo u pitanje da li će samit SAD i Severne Koreje, na kom bi trebalo da se sastanu američki predsednik Donald Tramp i severnokorejski lider Kim Džong-un zakazan za 12. jun u Singapuru, moći da se održi po planu. Jonhap je takođe javio da su u petak započele dvonedeljne vojne vežbe SAD\n12.05.2018 u 21:44\nDva samita utiru put novom poglavlju mira na Korejskom poluostrvu\nPosle istorijskog međukorejskog samita 2018, koji je održan 27. aprila u Panmundžomu između lidera Južne i Severne Koreje, predsednika Mun Dže Ina i predsednika Kim Džong Una, sve oči su uprte u predstojeći samit između Sjedinjenih Američkih Država i Severne Koreje 12. juna u Singapuru. Mnogi detalji treba da se obelodane u naredih nekoliko nedelja, s porastom očekivanja o ishodu narednog istorijskog samita.


U startap centru Ekonomskog fakulteta Univerziteta u Beogradu razvijale su se studentske ideje poput uređaja za lakšu komunikaciju među skijašima, biciklistima, alpinistima, escape room-a u kutiji, web platforme koja spaja bicikliste i turiste, online aplikacije koja vam pomaže da postanete dobro plaćeni influenser. Ukoliko i vi imate neku inovativnu i kreativnu ideju ovo je sjajna prilika. Novi konkurs za sledeću generaciju timova je otvoren i traje do 10. septembra, aprogram traje 12 nedelja i potpuno je besplatan!\nModerno opremljen i posebno prilagođen prostor na Ekonomskom fakultetu ugostiće timove sa najinventivnijim i najkreativnijim idejama, u okviru ovog dvanaestonedeljnog programa. U saradnji sa brojnim iskusnim domaćim i inostranim mentorima i predavačima, a u okviru prilagođenih radionica i treninga, svi polaznici proći će kompletan proces stvaranja proizvoda, od razvoja prototipa do strategije izlaska na tržište.\nFokus naredne generacije su proizovdi ili usluge bazirane na novim tehnologijama koje menjaju današnje biznise i tržište.A to su su Blockchain, IoT, VR, AI, Machine Learning, Big Data, Internet security i ostale.\nMentorski program vodi MVP Workshop koji uz stručnjake iz startap zajednice studentskim timovima pruža savetodavnu i institucionalnu podršku kroz 3 ključna koraka na putu od ideje do biznisa:\nrazvoj minimalnog proizvoda\nistraživanje tržišta, potencijalnih kupaca i konkurencije\nkreiranje prave strategije izlaska na tržište.\nUspeh ovog projekta ogleda se u 7 timova i 30 polaznika sa celog Beogradskog Univerziteta koji su svoje proizvode uspešno razvili i počeli sa njivohom realizacijom na tržištu.\nZa dodatne informacije, kao i prijavu posetite web sajt ovog projekta.


Sindikati: Povećanje minimalca do šest odsto nije dovoljno\nBiznis Autor:Beta01. sep. 202015:37\nSavez slobodnih sindikata Srbije (SSSS) i UGS "Nezavisnost" odbacili su danas predlog Vlade Srbije o povećanju minimalne cene rada od četiri do šest odsto u 2021. godini, rekli su predstavnici ta dva člana Socijalno-ekonomskog saveta.\nSekretar Veća SSSS Zoran Mihajlović rekao je za Betu da je predlog Vlade ispod svakog očekivanja.\nPredstavnici Vlade Srbije u radnoj grupi za pregovore o povećanju minimalne cene rada za 2021. godinu predložili su na današnjim pregovorima povećanje od četiri do šest odsto.\nMinimalac: Poslodavci za predlog Vlade, sindikati protiv\nVlada predložila: Rast minimalca za šest odsto\nPoslodavci ne žele da povećavaju minimalac\nPoslodavci su podržali takav predlog uz ustupak da se neoporezivi deo zarade sa 16.000 dinara podigne na 19.000 i da se smanje porezi i doprinosi na zarade, a sindikati traže da se minimalna zarada izjednači sa minimalnom korpom namirnica od 37.500 dinara kako je dogovoreno pre dve godine.\n„Predlog Vlade je apsolutno neprihvatljiv i ispod svakog minimuma koji smo očekivali“, rekao je Mihajlović.\nDodao je da su zatečeni predlogom Vlade i da se „takvim tempom povećanja minimalca nikad neće dostići vrednost minimalne korpe namirnica“.\nMihajlović je ocenio da se uz tako minimalan rast cene rada ne može ostvariti ni obećanje predsednika Srbije Aleksandra Vučića o prosečnoj plati od 900 evra 2025. godine.\nPredsednik UGS „Nezavisnost“ Zoran Stojiljković rekao je da je Vladin predlog „apsolutno neprihvatljiv“.\nZoran Stojiljković Foto: Medija centar Beograd\n„Postoje jasni ekonomski kriterijumi za izračunavanje procenta povećanja minimalne cene rada i socijalni, vrednost minimalne potrošačke korpe“, rekao je Stojiljković.\nDodao je da bi procenat rasta bio veći od predloženog da su uzeti u obzir samo elementi iz projekcije rasta bruto domaćeg proizvoda (BDP) o njegovom rastu od šest odsto u narednoj godini i projektovanoj inflaciji od dva odsto, a bez uzimanja u obzir vrednosti minimalne potrošačke korpe.\nStojiljković je rekao da predstoji velika borba sindikata da se postigne bolje kompromisno rešenje o povećanju minimalca za sve zaposlene.\n„Niko u ovoj zemlji, ko bilo šta radi, ne treba na kraju meseca da ode kući sa platom, manjom od 300 evra“, rekao je Stojiljković.\npredlog za povećanje minimalcasindikatiVlada SrbijeZoran MihajlovićZoran Stojiljković\nSamohrana majka je dobila otkaz posle 15 godina rada, bez upozorenja\n31. okt. 2021 22\nKoliko košta struja u stanu u kojem niko ne živi


„RAMSKI SUTONI“ – kulturna skela starog i novog sveta – FokusVesti\n„RAMSKI SUTONI“ – kulturna skela starog i novog sveta\nu NASLOVNA, REČI U FOKUSU 01.03.2020\t149 Pregleda\nManifestacja „Ramski sutoni“ u organizaciji Narodne biblioteke u Velikom Gradištu proslavila je svoj desetogodišnji jubilej u avgustu 2019.godine. Ova manifestacija menjala je svoje ime, ali svoj cilj okupljanja kako pesnika sa naših, tako i sa drugih prostora, nije promenila. „Ramska svitanja“, kako se tad nazivala manifestacija, održala se prvi put u leto 1998.godine, tačnije 22.avgusta. Prvi deo ovih susreta bio je u znaku obeležavanja 800 godina Hilandara, ali i podsećanja na pet godina od smrti velikog stiškog pesnika Srbe Mitića. Pesničkim susretima prethodila je 1997.godine promocija knjige „Nimnički monasi“ tri pesnika iz porodice Milić. Nakon samo tri godine od osnivanja „Ramskih svitanja“ oni su zamrli više od jedne decenije. Ipak, 2013.godine zaživela su ponovo svitanja, ali sada u drugom nekom drugom obliku, obliku sutona koji zasenjuje. Simbolično gašenje jednog dana i buđenje drugog na tvrđavi koja je bila kolevka mnogih naroda rodila se iz pepela pesnička manifestacija.\nSelo Ram smešteno je na obali Dunava, a manifestacija se održava na tvrđavi dok se uz stih“ove neosetno spušta mrak. Kao što bezvremenska reka spaja velike prestonice svojim tokom tako postoje nade da će se „Ramski sutoni“ pretvoriti u internacionalno blago jednog malog mesta koje će svojim kvalitetom sadržaja postati biser-manifestacija. Od 2014. godine štampaju se zbornici u kome su objavljene sve pesme sa susreta kao i beseda koja ga otvara. Na taj način, kroz zbornike, pesme i njihovi stvaraoci žive večno na tvrđavi na kojoj su se okupili ne bi li proslavili život i stvaranje koje je bit i lepota ljudskog života.\nBesede izgovorene na otvaranju pesničke smotre uvek nose fasciniranost Ramskom tvrđavom koja obitava na Dunavu i ohrabrivanje pesnika bilo mladih, bilo starih, bilo lokalnih, bilo internacionalnih da daju sebi oduška i puste da njihovo pero plovi po papiru kao Dunav. „Nejaka je i nepouzdana čovekova mašta da nasluzi koje sve tajne života i smrti nosi i valja Dunav… I dok traju ove dileme, jedno je neosporno – ovo je mesto darovano pesnicima!“ rekao je 2015. godine Milisav Milenković, književnik. Biljana Milovanović Živak, pesnikinja, prodire u samu srž značaja održavanja ovog pesničkog okupljanja i govori o pesništvu uopšte, pesmi koja je sama za sebe oživela i pobegla iz svog stvaraoca: „Pesma ostaje pesma, ma gde i ma kako da je zapišemo. U tome je još jedna uloga pesničkih festivala: da sačuvaju pesmu u svom nenametljivom i nepretencioznom obliku, u onom suštinskom i univerzalnom značaju, pesmu koja se može otrgnuti od vremena i trenutka, od zbirke i ciklusa kome pripada, pa i od samog autora, i da postane istinska emocija koja nas sve dotiče i spaja.“\nIz godine u godinu, kolektiv Narodne biblioteke „Vuk Karadžić“ Veliko Gradište se trudi da obuhvati što više pesnika iz različitih krajeva Srbije, ali i iz drugih zemalja. „Ramski sutoni“ ove godine održavaju se 8. avgusta, pa zaplovite sa nama u zemlju poezije!\nTekst: Katarina Stokić\nPrethodna: ČEMER i BEDA VENECUELE\nSledeća: BISERI BALTIKA


Od 1. aprila počinje istraživanje o strukturi zarada u Bosni i Hercegovini - Portal 072info\nAgencija za statistiku BiH, u saradnji sa Federalnim zavodom za statistiku FBiH i Republičkim zavodom za statistiku RS, provodi Pilot istraživanje o strukturi zarada (ISZ) u Bosni i Hercegovini. Anketiranje, na uzorkom izabranim poslovnim subjektima/pravnim licima u BiH, će trajati od 1. do 30. aprila 2022. godine.\nCilj istraživanja o strukturi zarada je da se dobiju međunarodno uporedivi podaci o zaradama, prema individualnim karakteristikama zaposlenih (zanimanje, spol, stepen obrazovanja, starost, dužina staža, vrsta ugovora zaposlenog) i prema karakteristikama poslovnih subjekata (djelatnost, veličina i oblik svojine). Navedeni pokazatelji će biti od velikog značaja kako za poslovne subjekte tako i za eksterne korisnike podataka s obzirom na to da će po prvi put biti raspoloživi podaci o mjesečnim, godišnjim i najnižim zaradama, te podaci o zaradama po spolu, zanimanju, djelatnosti…\nReferentna godina, za koju se prikupljaju podaci za Pilot istraživanje o strukturi zarada, je 2021. godina.\nStatističke institucije garantuju da će, u skladu sa zakonima o statistici i zaštiti ličnih podataka, odgovori na postavljena pitanja biti strogo povjerljivi i da će se prikupljeni podaci koristiti isključivo za statističke svrhe, navodi se u saopćenju Agencija za statistiku BiH.\nPrethodni članakUposlenici vs. menadžment, Duška Jurišić kaže da se klevetničkim navodima narušava ugled TVSA\nSljedeći članakInflacija u Njemačkoj rekordnih 7,3 posto\nPromet industrije u BiH u martu veći za 7,4 posto


Jeftini letovi iz Srbije do Nigera - Avio karte Srbija Niger - eSky.rs\nAvio karte do Nigera\nAvio karte iz Srbije do Nigera\nPretražite letove iz Srbije do Nigera\nProverite najbolje prilike za letove iz Srbije do Nigera\n✔ Postoje li posebne ponude za letove iz Srbije do Nigera na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Nigera?\n✔ Ako rezervišem let iz Srbije do Nigera, mogu li da rezervišem ujedno i smeštaj?\n✔ Koje avio-kompanije nude letove iz Srbije do Nigera?\nBudite sigurni, da na eSky.rs ponuda letova iz Srbije do Nigera uključuje ne samo niskotarifne avio-kompanije, već i one koje su specijalizovane za visoki standard.


30.03.2022 u 20:43\nZa gas evri „Gasprom banci” koja ih pretvara u rublje\nRuski predsednik Putin i nemački kancelar Šolc razgovarali su o prelasku na plaćanje gasa u rubljama. Vladimir Putin je tokom telefonskog razgovora obavestio Olafa Šolca o opravdanost odluke o prelasku na plaćanje gasa u rubljama, navodeći da se promena u plaćanju gasa uvodi zbog toga što su zemlje članice EU zamrzle devizne rezerve Banke Rusije, saopštio je danas Kremlj. „Primećeno je da ta odluka ne bi trebalo da dovede do pogoršanja ugovornih uslova za evropske kompanije koje uvoze ruski gas. Dogovoreno je da eksperti dve zemlje dodatno pregovaraju o ovom pitanju”, navodi se u saopštenju, prenosi agencija RIA Novosti. Nemački kancelar Olaf Šolc je posvećen dogovoru koji je postignut u okviru G7 da se ruski energenti plaćaju samo u evrima i dolarima, rekao je portparol nemačke\nPoljska prestaje da koristi ruski ugalj i naftu\nVARŠAVA – Poljska planira da uvede embargo na uvoz ruskog uglja do maja i da prestane da koristi rusku naftu do kraja godine, izjavio je danas premijer Mateuš Moravjecki. Poljska želi da njene evropske kolege dogovore zabranu uvoza za ruske nafte, uglja i gasa u celom bloku, ali Nemačka i neke druge države EU koje se snažno oslanjaju na rusku energiju usprotivile su se toj odluci, navodi agencija Rojters. Kako je najavio premijer Moravjecki Varšava će uvesti embargo na ruski ugalj. „Nadam se da ćemo do aprila, najkasnije do maja, potpuno napustiti ruski ugalj”, rekao je on novinarima i dodao da će učiniti sve da prestanu da koriste rusku naftu do kraja ove godine, javlja Tanjug. Država je juče odobrila nacrt zakona kojim će se zabraniti uvoz ruskog uglja, izjavio je portparol\n30.03.2022 u 13:16\nRusija neće odmah zahtevati plaćanje gasa u rubljama\nMOSKVA – Rusija neće odmah zahtevati da druge države plaćaju za njene isporuke gasa u rubljama, saopštio je danas zvanični Kremlj, najavljujući postepeni zaokret i proširenje liste svojih izvoznih proizvoda za koje će se plaćati u rubljama. Predsednik ruske Državne dume Vjačeslav Volodin upozorio je ranije danas Evropsku uniju da će, ako želi ruski prirodni gas, morati da plaća u rubljama, navodeći i da bi izvoz nafte, žitarica, metala, đubriva, uglja i drveta, takođe trebalo da naplaćivan na isti način, prenosi agencija Rojters. „Plaćanja u rubljama mogla bi da budu proširena na izvoz nafte, žitarica, metala, đubriva, uglja i drveta u Evropsku uniju”, izjavio je Volodin, prenosi Tanjug. Upitan o Volodinovim komentarima, portparol Kremlja Dmitrij Peskov je rekao: „Ovo je ideja na\n30.03.2022 u 10:55\nNemačka upozorila na moguću vanrednu situaciju u snabdevanju gasom\nBERLIN – Nemačka je danas obavestila javnost o mogućoj vanrednoj situaciji u snabdevanju gasom, navodeći da je cilj mere „ranog upozorenja” da se svi pripreme za rizik od prekida ili obustavljanja dotoka prirodnog gasa iz Rusije. Ova najava, koja je najjasniji znak do sada da se Evropska unija priprema za prekid snabdevanja energentima iz Rusije nakon uvođenja sankcija bez presedana zbog njenog napada na Ukrajinu, dolazi u trenutku kada Moskva planira da uvede novi mehanizam za prelazak na plaćanje njenog gasa u rubljama, navodi agencija Rojters, prenosi Tanjug. Taj zahtev Rusije, koji su odbacile zemlje G7, uključujući Nemačku, pojačao je strah od poremećaja u snabdevanju. Prema aktuelnom nemačkom programu za vanredne situacije u vezi sa gasom, rano upozorenje je prva od tri\n29.03.2022 u 09:48\nIsporuke gasa Evropi preko Ukrajine visoke i stabilne\nMOSKVA - Ruska energetska kompanija „Gasprom” saopštila je danas da njene isporuke gasa Evropi, preko Ukrajine, ostaju visoke i stabilne. Iz te kompanije dodaju i da su zahtevi Gaspromovih kupaca u Evropi za gasom za tranzit preko Ukrajine na današnji dan iznosili 109,5 miliona kubnih metara. To je, kako su dodali, nepromenjeno u odnosu na jučerašnji dan, prenosi Tanjug.\n29.03.2022 u 08:18\nBez plaćanja nema gasa za Evropu\nMOSKVA - Rusija nema nameru da se bavi humanitarnim radom i besplatno obezbeđuje gas Evropi, ako zemlje Evropske unije odbiju da plate gas u rubljama, rekao je portparol Kremlja Dmitrij Peskov. Na pitanje američke televizije Pi-Bi-Es, da li će Rusija prekinuti izvoz gasa u Evropu ako zemlje EU odbiju da plate u rubljama, Peskov je juče rekao da još nije doneta definitivna odluka o tome. „Ne znam šta će se desiti kada odbiju ovu mogućnost. Čim budemo doneli konačnu odluku, videćemo šta može da se uradi. Definitivno, nije nam namera da od toga pravimo humanitarne akcije i šaljemo gas besplatno u Zapadnu Evropu”, istakao je Peskov, preneo je Tanjug. „Bez plaćanja, nema gasa”, poručio je portparol Kremlja u intervjuu za američku televiziju. On je na pitanje, koliko je Moskva zabrinuta\n28.03.2022 u 16:14\nZemlje G7 odbile da plaćaju gas u rubljama, Moskva poručuje obustavićemo isporuke\nMOSKVA - BERLIN - Odbijanje zemalja G7 da kupuju gas za rublje nedvosmisleno će dovesti do prekida isporuke gasa, izjavio je za RIA Novosti Ivan Abramov, zamenik predsednika Odbora Saveta Federacije za ekonomsku politiku. Ako ove zemlje odbiju da kupuju gas za rublje, to će svakako dovesti do prekida isporuka. Naš stav je jasan, rekao je Antonov. On je naglasio da Rusija ne može da isporučuje gas besplatno. Ako je naš uslov plaćanje u rubljama, to znači da morate da platite u rubljama. Oni imaju dovoljno mogućnosti da kupe rublje, možete to učiniti odmah, na bilo kojoj berzi, rekao je Abramov\n28.03.2022 u 13:52\nLUKSEMBURG – EU je u 2020. godini 58 odsto potreba za energijom zadovoljila uvozom a vodeći isporučilac gasa, nafte i uglja, glavnih sirovina u energetskom miksu Unije, bila je Rusija, saopštio je Eurostat. Uvoz iz Rusije pokrio je 24 odsto potreba za energijom EU u 2020. U energetskom miksu EU u 2020. su 35 odsto bili nafta i naftni proizvodi, 24 odsto prirodni gas, 17 odsto obnovljivi izvori energije, 13 odsto nuklearna energija a 11 odsto čvrsto fosilno gorivo. Najviše zavisna od uvoza iz Rusije EU je kod prirodnog gasa, glavnog goriva za proizvodnju struje i grejanje u Uniji, javlja Beta. U 2020. je ruski gas činio 46 odsto uvoza prirodnog gasa u EU, saopštila je Evropska statistička služba. Po zavisnosti od uvoza iz Rusije sledi sirova nafta kao ključna sirovina za\n28.03.2022 u 12:24\nMOSKVA- Portparol Kremlja Dmitrij Peskov izjavio je danas da Rusija razmatra modalitete plaćanja evropskih zemalja za ruski gas u rubljama i da apsolutno neće Evropi isporučivati gas besplatno. „Proces isporuka je veoma složen. Sada se svi modaliteti razmatraju”, kazao je Peskov novinarima, dodajući da će biti jasno određeni svi vremenski termini. Na pitanje šta će se desiti ukoliko Evropa odbije da plaća u rubljama, Peskov je rekao da će se problemi rešavati kada se pojave. „To da nećemo besplatno da isporučujemo gas, to je sigurno. To može da se kaže sa apsolutnom uverenošću. Ipak, u našoj situaciji, teško da je moguće i teško da je svrsishodno baviti se panevropskim dobročinstvom”, rekao je Peskov. On je potvrdio da će Moskva početi da prodaje naftu jugoistočnoj Aziji ako Evropa\n28.03.2022 u 11:24\nMOSKVA- Ruski predsednik Vladimir Putin očekuje do 31. marta izveštaj vlade, centralne banke i Gasproma o primeni uputstva o prelasku na rublje za plaćanje gasa isporučenog „neprijateljskim zemljama”, saopštila pres služba Kremlja. „Vlada Ruske Federacije, zajedno sa Bankom Rusije i javnim akcionarskim društvom Gasprom, treba da primeni set mera za promenu valute plaćanja za isporuku prirodnog gasa u zemlje EU i druge zemlje koje su uveli restriktivne mere prema građanima Ruske Federacije i ruskim pravnim licima, na rusku rublju. Izveštaj treba da bude dostavljen 31. marta 2022, a zatim svakog meseca”, navodi se u saopštenju, prenose RIA novosti. Nakon početka ruske specijalne vojne operacije u Ukrajini i pooštravanja zapadnih sankcija prema Rusiji, sve su glasniji pozivi u


Đuro Đurović protiv dnevnog lista Kurir - Savet za štampu\nĐuro Đurović protiv dnevnog lista Kurir\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Ivana Stjelja, Stojan Marković, Vlado Mareš, Vera Didanović, Petar Jeremić, Zlatko Čobović, Dragan Đorđević, Vukašin Obradović i Draga Božinović, na sednici održanoj 30.8.2018. godine, većinom glasova, donosi\nTekstovima “Sebi dao platu 1,3 miliona, a sinu 325 000”, “Malo sam plaćen za posao koji radim”, “Đurović zaposlio Tominu snajku i Dačićevu sestru”, Častio sebe sa 32 miliona dinara”, “Alavi direktor dodelio diplome sportistima i pevačima”, “Dosta je bilo U Beogradskoj poslovnoj školi traje istraga protiv Đura Đurovića”, “Smenite ovog čoveka Urlao i pretio otkazima zbog pisanja Kurira” i “Smenite ovog čoveka Rugaju se narodu i zdravom razumu”, objavljenim 4, 5, 6, 7, 8, 11. i 12. jula 2018. godine u štampanom i onlajn izdanju , dnevni list “Kurir” nije prekršio odredbe Kodeksa novinara Srbije.\nProfesor dr Đuro Đurović, bivši dikrektor Beogradske poslovne škole podneo je, preko advokata Slobodana Kremenjaka, žalbu, verujući da je spornim tekstovima prekršeno više poglavlja Kodeksa novinara Srbije. On je naveo da je svestan toga da je zbog funkcije koju je obavljao morao da pokaže veći stepen tolerancije prema onome što mediji o njemu pišu, ali da su, uprkos tome, u ovom slučaju njegova prava povređena po više osnova, a javnost netačno informisana. U tekstovima su, kako se ističe, iznete netačne i nepotpune informacije (da je sebi dao platu od 1.300.000 dinara, a sinu 325 000…), kojima je prekršena i pretpostavka nevinosti, dok se “senzacionalistilkim naslovima i opremom teksova, fotografijama i komentarima, navođenjima neimenovanih izvora, vodi višednevna kampanja protiv njega da bi se diskreditovao, što, po oceni podnosioca žalbe, priznaje i samo uredništvo “Kurira”.\nU odgovoru na žalbu advokat “Kurira” Branislav Glogonjac istakao je da Kodeks nije prekšen, da se objavljene infomacije odnose na događaja od interesa za javnost, jer je reč o direktoru Beogradske poslovne škole. Redakcija ima pravo da ne otkrije svoje izvore, ali su njihove izjave verno prenete, a nije prekršena ni odredba o obavezi konsultovanja više izvora, jer su novinari, sem konsultovanja više izvora, prilikom izrade svakog teksta, tražili i komentar dr Đurovića. Infomacije su, navodi se, između ostalog u žalbi, proverene sa dužnom profesionalnom pažnjom, a podnosiocu žalbe nije prekršena ni pretpostavka nevinosti, jer su verno prenete izjave brojnih izvora, među kojima je i portparol Višeg tižilaštva u Beogradu da je pokrenut predistražni postupak.\nČlanovi Komisije za žalbe su zaključili da nesumnjivo postoji javni interes da se piše o radu direktora Beogradske poslovne škole, kao i da Đurović, zbog, funkcije koju je obavljao, mora da bude spreman da istrpi kritike na to kako obavlja taj posao. Komisija je ocenila i da podnosilac žalbe nije ponudio gotovo nikakva objašnjenja za to čime su i koje tačno odredbe Kodeksa prekršene (već navodi čitava poglavlja), niti jasno demantuje eventualne netačne navode, pa se stiče utisak da je za njega problem to što ste novinari uopšte bave ovom temom. Komisija je uzela u obzir i to da je pokrenut pretkrivični postupak, kao i da je Agencija za borbu protiv korupcije 2017. godine objavila preporuku da se Đurović razreši dužnosti zbog sukoba interesa (bez obzira što je on zbog toga pokrenuo upravni spor), što potvrđuje ocenu da su se novinari sa pravom bavili njegovim radom. Takođe, profesoru Đuroviću je omogućeno da saopšti svoju “stranu” priče, a Komisiji nije poznato da je “Kuriru” zbog ovih tekstova uputio bilo kakav demanti.


Hronika 14 dec 01\nHronika 14. dec. 2001.\nPrvo Koštunica i Đindic u cetiri oka\nGSS o sukobu unutar DOS-a\nSRJ od sledece godine u Partnerstvu za mir\nSkupština tesnom vecinom odbacila predlog DSS\nSpijunska oprema kao drzavna tajna\nIzjave: D.pavlovic, DJ. Vukadinovic\nGlas javnosti, 14. dec.\nSednica vrha DOS-a o krizi u koaliciji do kraja meseca\nU igri ponovo Labusov i Svilanovicev plan o pomirenju\nBEOGRAD - Sednica Predsedništva DOS-a, koja bi po najavama trebalo da bude nastavak prethodne, i na kojoj ce se ponovo raspravljati o odnosima u koaliciji, bice održana do kraja meseca, ali tacan datum još nije utvrden, receno je "Glasu" u DC, koji ce biti domacin ove sednice.\nSedamnaest clanica koalicije odbile su na poslednjem sastanku zahtev predsednika DSS da se "stvari vrate na staro", utvrdile da DOS ima vecinu za nastavak reformi i pozvale DSS "da se vrati na reformsku politicku platformu koju je napustila glasajuci protiv reformskih zakonskih predloga".\nU meduvremenu poslanici DSS u Skupštini Srbije "pomogli su" izglasavanju Zakona o radu, ali su parlamentu predložili da se u dnevni red po hitnom postupku uvrsti i pokretanje procedure za raspisivanje vanrednih parlamentarnih izbora i predlog zakona o saradnji sa Haškim sudom.\nIako su partije DOS-a posle toga iznele svoj stav protiv izbora, pretpostavlja se da ce ovaj zahtev DSS biti jedna od tema iduce sednice Predsedništva, a kako nezvanicno saznajemo, moguce da je pre ovog sastanka Vojislav Koštunica i Zoran Đindic održe sastanak i razmotre dalje oblike saradnje.\nTako se može desiti da Predsedništvo DOS ipak razmotri "Labus-Svilanovicev" plan za pomirenje u koaliciji.\nKompromisima do poverenja\nBEOGRAD - Usvajanje Zakona o radu pokazuje da unutar DOS-a postoji saglasnost kad je rec o osnovnim pitanjima vezanim za reforme - rekao je Ivan Andric, clan Predsedništva GSS-a, na jucerašnjoj konferenciji za novinare. On je istakao da je ova partija predložila da konfrontirane strane ucine odredene kompromise, kako bi se prevazišlo medusobno nepoverenje.\n- Glavno pitanje je sprovodenje reformi, za šta je potrebna šira podrška, a pri tom se ne sme zaboraviti na ugled koji imaju DSS i predsednik Koštunica - ocenio je Andric.\nGovoreci o saradnji s Hagom, on je rekao da ce se, do usvajanja Zakona, izrucenja ovom sudu nastaviti na osnovu Statuta Tribunala.\nBlic, 14. dec.\nDžefri Baret, šef delegacije Evropske komisije u SR Jugoslaviji, najavio\nBEOGRAD (FoNet) - Za Evropsku uniju jedino je važan nastavak reformi u SRJ, za šta je uslov mirna politicka scena - naglasio je šef delegacije Evropske komisije u SR Jugoslaviji Džefri Baret u intervjuu agenciji FoNet. - Bilo bi potpuno pogrešno da kažem da je jedna strana politickog spektra posebno sposobna za sprovodenje procesa reformi. Za brz put u evropske integracije neophodno je ucešce cele Vlade - rekao je Baret u odgovoru na pitanje o sukobu Vojislava Koštunice i Zorana Ðindica.\n- Trenutni stav EU je da proces reformi bude siguran i ubrzan, a stvar je politicara kako ce to da ostvare - rekao je Baret i ocenio da „nešto što je stalno u silaznoj liniji teško da može da održi taj nivo reformi“. Prema njegovim recima, potrebno je stvoriti zakonske uslove kako bi investicije pocele da stižu u SRJ.\n- Veoma je važna pomoc koju je EU obezbedila za Jugoslaviju, zajedno s Kosovom, u proteklih godinu dana, a rec je o više od milijardu evra, da bi se održale osnove za sprovodenje reformi - rekao je on.\nGovoreci o odnosima izmedu Srbije i Crne Gore, Baret je podsetio da su stavovi EU proteklih nekoliko meseci bili jasni: - EU veruje da je buducnost ove zemlje u ocuvanju federacije Srbije i Crne Gore. Mi to pokazujemo na mnogo nacina. Tu je, najpre, proces stabilizacije i asocijacije, koji predstavlja kljucni politicki instrument evropske uloge u Jugoslaviji. To je proces koji sprovodimo u federalnoj državi. Program pomoci Jugoslaviji je najveci na Balkanu. Pretpostavka za njegovo sprovodenje je zajedništvo delova ove zemlje. Baret, takode, napominje da su trgovinski odnosi EU sa SRJ bazirani na postojanju zajednicke države.\n- Ne samo da javno govorimo da verujemo u kontinuitet federacije, vec mislimo da ono što radimo sa SRJ demonstrira politiku koju sprovodimo u praksi - naglasio je Baret i istakao da EU normalizaciju odnosa u federaciji vidi kao jedan od najvažnijih politickih ciljeva. Govoreci o situaciji na Kosovu, Baret je pozdravio ishod izbora i izrazio zadovoljstvo formiranjem pokrajinskih institucija.\n- O konacnom statusu Kosova ne može se govoriti van konteksta Rezolucije Saveta bezbednosti 1244. Signal koji je poslao predsednik SRJ Vojislav Koštunica, kada je pozvao Srbe da glasaju na kosovskim izborima, iako je konacan ishod bio jasan, bio je veoma pozitivan i hrabar potez - rekao je Baret.\nOn je izrazio ocekivanje da ce u narednom periodu jacati veze SRJ sa medunarodnim finansijskim institucijama, koje ce se, kako je predvideo, vracati u Jugoslaviju.\n- Predstavnici Evropske investicione banke doci ce, na primer, ovih dana u Beograd da bi potpisali prvi zajam, koji je takode znacajan signal da EU ponovo ulazi u Jugoslaviju. Savezna vlada napravila je i korake prema NATO, a prvi vidljiv rezultat bice ulazak Jugoslavije u Partnerstvo za mir sledece godine - najavio je Baret. Po njegovim recima, postavljen je okvir za ulazak SRJ u Evropu, razgovori su u toku, i realno je da ce taj proces biti intenziviran tokom narednih meseci. - Ukoliko SRJ ne sprovede reforme u zakonodavstvu, ako budu nastavljene teškoce u federaciji ili disharmonija u zakonskoj sferi, integracija ce biti teža - upozorio je Baret i zakljucio da je „to je još jedan razlog zašto EU insistira na kontinuitetu federacije, jer se o procesu stabilizacije i integracije razgovara sa saveznim vlastima“.\nBaret je izjavio da je EU za jugoistocnu Evropu posebno dizajnirala svoju strategiju, pošto smatra da dogadaji u bivšoj Jugoslaviji ne mogu biti ostavljeni istoriji. On je objasnio da se ta strategija sastoji iz dva dela: unapredivanja bilateralnih odnosa izmedu EU i svake zemlje jugoistocne Evrope ponaosob i razvoja dinamicnih odnosa medu zemljama regiona.\nKo švercuje duvan?\nBEOGRAD - Skupština Srbije juce je tesnom vecinom glasova odbacila predlog poslanicke grupe DSS da se formira anketni odbor koji bi sagledao stanje u oblasti proizvodnje i prometa duvana i duvanskih proizvoda. Protiv predloga izjasnilo se 100 poslanika DOS, za je bilo 98 poslanika DSS, SPS, SRS i SSJ, dok su poslanici Nove Srbije bili uzdržani.\nDejan Mihajlov, šef poslanicke grupe DSS, je rekao da posle odbijanja DOS da ne prihvati formiranje odbora „još cvršce veruje da prometu duvana nisu cista posla“. Cedomir Jovanovic, šef poslanicke grupe DOS, rekao je da bi anketni odbor „predstavljao sredstvo politickog pritiska“.\n- Anketni odbor ne može da reši problem nelegalnog prometa cigareta u Srbiji, jer nema nikakva ovlašcenja za suocavanje sa bilo kojom vrstom šverca duvana. Anketni odbor nije dobar put za to, jer ne može utvrditi cinjenice u vezi sa napisima o švercu duvana iz strane štampe i ne može imati zadatak u kojem se unapred definiše krivica Vlade Srbije za šverc duvana - rekao je Jovanovic i odbacio optužbe da je Vlada odgovorna za šverc duvana. On je naglasio da je Vlada „prva krenula u rešavanje problema sa švercom cigareta“, ali i dodao da je DOS „spreman da podrži predloge oko rešavanja tog problema, ali da sumnja da anketni odbor parlamenta može tome da doprinese“.\nDragan Maršicanin je najavio da DSS nece odustati od zahteva za formiranje anketnog odbora i dodao da je stav DOS pokušaj da se spreci utvrdivanje istine u proizvodnji i prometu duvana u Srbiji“.\n- Ono što je nesporno jeste da postoji organizovani kriminal u švercu cigareta i da vladina uredba omogucava da se ne placaju carinske dažbine i akcize za uvoz cigareta u Srbiji i na Kosovu i Metohiji što opterecuje budžet Srbije - rekao je Maršicanin. On je ocenio da je pisanje domace i strane štampe o švercu duvana „bacilo ljagu i sumnju na Vladu Srbije“. - To to što DOS odbija da se formira anketni odbor znaci samo da strahuje od posledica uspešnog rada odbora, a samim tim i potvrdu o umešanosti vlasti u šverc - rekao je Maršicanin i dodao da bi „bilo dobro da se takav odbor formira i u saveznom parlamentu“.\nŽarko Obradovic, poslanik SPS, rekao je da je odbor potreban kako bi „utvrdio u kakavoj su vezi premijer Zoran Ðindic i Stanko Subotic - Cane, koji se pominje kao jedan od najvažnijih ljudi u švercu cigareta na Balkanu“ i da bi gradani Srbije znali ko stoji iza šverca duvana u Srbiji.\nSlicne razloge izneli su i poslanici SRS zbog cega ce glasati za formiranje anketnog odbora. SRS predložila je juce Skupštini Srbije izmene Zakona o izboru narodnih poslanika prema kojima bi parlament mogao da bude raspušten na zahtev 30 poslanika.\nCedomir Jovanovic: Cilj DOS nije poraz DSS, vec uspeh onog politickog koncepta koji smo prepoznali kao jasnu potrebu našeg društva. Ovaj konflikt koji je obeležio poslednju nedelju nije proistekao iz namere DOS da se sukobi sa DSS i prisvoji odredene politicke ideje, vec iz naše procene da su ugroženi principi koji su nam važni i na kojima pocivaju reforme.\nDanas, 14. dec.\nZahtevam da sud, posle juce zavrsenog rocista, nalozi Drzavnoj bezbednosti da bezuslovno ukloni iz mog stana i sedista SPO prislusne uredjaje, i to u mom prisustvu i u prisustvu svih koje budem pozvao, ukljucujuci i novinare - izjavio je Vuk Draskovic. - Sudska istraga je utvrdila da su uredjaji sluzili za pripremu cetvorostrukog ubistva na Ibarskoj magistrali i moju fizicku likvidaciju, kao lidera tada vodece antirezimske stranke. Zbog toga je monstruozna tvrdnja Drzavne bezbednosti da ta njena spijunska oprema predstavlja "drzavnu tajnu", a dodatno su kriminalni predlozi sudu da uredjaji za prisluskivanje mogu biti uklonjeni i u mom prisustvu, samo pod uslovom da se obavezem da cu cuvati tu njihovu "tajnu" o zlocinu protiv moje porodice i meni najblizih a ubijenih - kaze Draskovic\nReporter, 12. dec.\nDusan Pavlovic: Ima neke slicnosti izmedu 8. sednice i smene predsednika skupštine Srbije Dragana Maršicanina od 6. decembra. I u jednom i u drugom slucaju imamo jednu stranu koja je u ofanzivi (Ðindic-Miloševic) i drugu koja u defanzivi kao divljac ceka da bude odstreljena ostavljajuci utisak da ne razume baš najbolje o cemu se radi u celoj stvari (Koštunica-Stambolic).\nDjordje Vukadinovic: "Najvecu cenu ovog sukoba ce platiti reforme. Ðindiceva struja ce, doduše, imati trenutno jacanje, ali to nikako nece važiti i za za proces tranzicije u Srbiji"


Poziv nevladinim organizacijama i malim preduzećima - Gorapress.net\n22.10.2020. u 18:15\nPoštovani Bošnjaci Danas sam imao konstruktivan sastanak sa Predsjednikom Vlade Republike Kosovo Avdullahom Hotijem i njegovim savjetnikom Lidonom Pajazitijem na kome smo razgovarali o implementaciji programa za ekonomski oporavak sa posebnim akcentom na pripadnike nevećinskih zajednica.\nKlikni ovde da bi preuzeli aplikaciju: http://www.zck-ks.net/?page=1,4,289JAVNI\nKancelarija za zajednice pri Uredu Predsjednika Vlade je objavila javni konkurs za sprovodjenje Mase 9 - Programa Vlade o ekonomskom oporavku zemlje sa akcentom na pripadnike nevećinskih zajednica. Ovaj plan je usvojen na sjednici Vlade 07.10.2020 godine a biće realiziran do kraja ove fiskalne godine.\nObjektivi ovog poziva za nevladine organizacije i mala preduzeća su ublažavanje ekonomskih posljedica zbog pandemije virusa Kovid 19, pomoć porodicama u vidu osnovnih namirnica za život i higijenskih sredstava, finansijska pomoć malim preduzećima sa posebnim akcentom na zapošljavanje pripadnika nevećinskih zajednica kao i pružanje gerontoloških usluga za starije, bolesne i osobe sa posebnim potrebama.\nPozivam sve nevladine organizacije, mala preduzeća i ostale zainteresirane strane da apliciraju za ovu pomoć da bi pomogli našim porodicama i malim preduzećima koje su najviše pogodjene ovom situacijom.\nDetaljnije informacije o ovom pozivu možete pronaći na zvaničnoj stranici Kancelarije za zajednice pri Uredu Predsjednika Vlade Republike Kosovo. RD


Prijavite se za besplatan program obuka o IPARD-u u Irigu - AgroSmart\nNemačka razvojna banka KfW izradila je program pod nazivom Razvoj finansijskih sistema u ruralnim oblastima u Srbiji (SRFP).\nU okviru tog programa, zajedno sa agencijom Smart IPARD iz Novog Sada organizovaće niz besplatnih obuka o IPARD programu – finansijskom instrumentu pretpristupne pomoći dostupnom mikro, malim i srednjim preduzećima u Srbiji.\nKao deo podrške SRFP-a u unapređenju konkurentnosti MMSP i ostalih preduzetnika u ruralnim oblastima Srbije, biće ponuđen niz obuka o različitim temama, uključujući, između ostalog, i način pisanja poslovnih planova koji su prihvatljivi u bankama, IPARD/vladine subvencije, finansijsko upravljanje, sertifikovanje poslovanja i razvoj izvoza.\nKada je o IPARD programu reč, najpre će eksperti Smart IPARD-a održati fokus grupe, kako bi se stekao direktan uvid u potrebe MMSP i ostalih preduzetnika i kako bi se shodno tome organizovale kasnije besplatne obuke.\nPrva fokus grupa biće održana u Irigu, u Vinskoj kući Kovačević. 3. septembra 2019. od 9 do 11 časova (za prerađivače voća, povrća, mesa, mleka, grožđa, kao i za gazdistva koja se bave primarnom poljoprivrednom proizvodnjom), a od 11 do 13 časova za MMSP koja se bave nepoljoprivrednim delatnostima, a koja se oslanjaju na agro sektor (proizvođači ambalaže, prevoznici, proizvođači mehanizacije…).\nSmart IPARD, konsultantska agencija za čiji su IPARD projekat stigle prve pare iz ovog EU fonda, poziva sve zainteresovane da prisustvuju fokus grupama, iznesu svoje planove i potrebe, a potom da se uključe u besplatne obuke koje ćeim biti od koristi u pristupu bespovratnim EU sredstvima za finansiranje proizvodnje i razvoj konkurentnosti.


Početna » Blog » Cvijanović: Sa Vučićem o važnim nacionalnim pitanjima\nPredsjednica Republike Srpske Željka Cvijanović izjavila je večeras da će na predstojećem sastanku predsjednika Srbije Aleksandra Vučića sa predstavnicima parlamentarnih stranaka iz Srpske biti razgovarano o pitanjima važnim u nacionalnom i pragmatičnom smislu.\n“Ne mogu da pretpostavim na koji način svi učesnici doživljavaju taj sastanak. Ovo je prilika da se razmijene mišljenja, prepoznaju određene stvari, uvažavajući sve ono što Srbija radi za nas, što nas pomaže finansijski i na svaki drugi način i što nikoga u BiH ne omalovažava”, rekla je Cvijanovićeva za prnjavorsku TV “K3”.\nOna je naglasila da Srbija kao potpisnica Dejtonskog sporazuma ima sva prava da bude izvještavana o onome što se ovdje dešava.\n“Mi ćemo na tom sastanku razmijeniti mišljenja i ne očekujemo da nam neko da magičnu formulu za rješavanje problema, niti bi Vučić to ikada radio, što je i dokazao bezbroj puta”, navela je Cvijanovićeva.\nGovoreći o sastanku koji su predsjednik SNSD-a Milorad Dodik i ona nedavno održali sa predsjednicima SDS-a i PDP-a, Mirkom Šarovićem i Branislavom Borenovićem, ona je rekla da bi ti sastanci trebalo da budu češći bez obzira na političke razlike, jer, kako je naglasila, postoje teme koje su bazični interes i o kojima uvijek treba razgovarati.\n“Mi konceptualno imamo sasvim drugačije pristupe u rješavanju određenih pitanja i zbog toga i spadamo u različite politike, ali nas to ne sprečava da sjedimo i pričamo. Malo je izbagatelisan taj sastanak i razgovor i pokušavaju se dobiti neki politički poeni, kako smo predsjednik SNSD-a Milorad Dodik i ja tražili da oni izađu iz vlasti na nivou BiH. Zašto bih ja to na tom sastanku tražila, to stalno tražim jer su izgubili izbore”, rekla je Cvijanovićeva.\nCvijanovićeva je dodala da su oni, bez obzira na sadašnju situaciju, trebali da izađu iz vlasti na nivou BiH i da oslobode prostor nekom drugom.\nPrema njenim riječima, na ovom sastanku je razgovarano o nekoliko varijanti šta treba uraditi da se principijelno zaštite prava Republike Srpske, bez obzira ko koliko ima poslanika.\nPrema njenim riječima, danas je potrebno svesrpsko jedinstvo i sada je momenat u kojem treba da pokažemo da štitimo pravo na predstavljanje, koje je suštinski važno, ustavno prepoznato pravo.\n“Ne moramo se slagati o tome da li treba da auto-put ide ovom ili onom trasom, da li negdje treba da nadogradite tri ili pet spratova za nešto, ali o pitanjima koja podrazmijevaju ili omogućavaju da Srpska ima svoju vidljivost i predstavljanje, ma kako nam se sviđali ili ne izborni pobjednici ili poraženi, pravo i princip da imate svoje mjesto i da ostvarujete prava na osnovu onoga što vam je dao Ustav ne smije da bude stvar o kojoj se razdvajate, već oko koje se okupljate”, naglasila je Cvijanovićeva.\nOna je rekla da prepoznaje koliko je skučen prostor za iskren nastup svih zato što uvijek postoji potreba da se nešto diktira iz Sarajeva, dodajući da to nikada nije moglo da opstane i da neće moći da opstane na taj način.\n“Smatram da ovo društvo treba da bude uređeno na način da svako može da diše, da niko ne osjeća balast toga što je Srbin, Hrvat, Bošnjak ili iz reda ostalih i da svako ima mogućnost da se realizuju njegova politička i svaka druga prava. Ako to budemo postavili na način da niko nikome neće da nameće i da niko nikome neće da bira, onda ćemo biti uspješno društvo”, rekla je Cvijanovićeva.\nKomentarišući stavove međunarodnih zvaničnika koji su, kako kaže, ohrabrili SDA da donese deklaraciju, da “Dejton nije zakovana kategorija” i da “država mora da bude funkcionalna”, Cvijanovićeva je rekla da oni po pravilu dolaze iz država koje su veoma složene, složenije nego BiH, imaju više sastavnih komponenti u svojoj strukturi i neke mnogo komplikovanije odnose.\n“Ovaj sistem može da bude funkcionalan ako postoji politička volja. Ovdje upravo izostaje politička volja u političkom Sarajevu zato što je njihov dugoročni cilj da pokažu da ovakva BiH, u kojoj se poštuju tri naroda, ne funkcioniše. Smeta im koncept u kojem postoje dva entiteta, u kojem postoji Republika Srpska, smetaju im i kantoni i oni bi željeli samo jednu republiku, jednu teritoriju i jednu izbornu jedinicu”, naglasila je Cvijanovićeva.\nPrema njenim riječima, upravo je to koncept Sarajeva – da se pokaže da ništa nije funkcionalno kako bi neko došao i rekao da to treba mijenjati.\n“Ne treba to mijenjati, Republika Srpska funkcioniše. Mi štetu trpimo od onog što ne funkcioniše na nivou BiH. Bilo bi uspješnije da nas ne guše sa nivoa BiH, da nas ne zatrpavaju svojim igrama, da nemamo strance koji umjesto da urade nešto konstruktivno sjede i smišljaju koga i kako treba kazniti, nametnuti neki zakon ili zažmiriti na nečiju priču”, ističe Cvijanovićeva.\nOna je navela da se mnogo vremena i energije troši u borbi sa tim okolnostima koje sprečavaju da druge stvari budu poboljšane.\nGovoreći o neformiranju vlasti u Federaciji BiH, Cvijanovićeva je rekla da se zna ko su tamo glavni politički partneri, te upitala: “Zašto onda ne formiraju federelnu vladu kada tamo nema SNSD-a koji optužuju i koji im je uvijek problem?”.\nOna je dodala da postoji ogromna razlika između Srpske i Federacije jer ogromna većina stanovnika voli Srpsku, za razliku od FBiH koju njeni stanovnici doživljavaju kao privremeno stanje, dok vjerovatno ne dođu do svog cilja, a to je samo jedna “republika BiH”.\n“Suština je u tome da mi kao odgovorne politike nikome ništa ne sprečavamo, ne smanjujemo prostor za njegovanje onog što jeste njegova potreba, interes identitet, odnosno kultura, vjera i tradicija”, navela je Cvijanovićeva.\nKada je riječ o bezbjednosti, Cvijanovićeva smatra da treba sarađivati sa NATO-om, ali ako postoji politička volja, neki akt ili stav naroda do koje mjere ili u kojoj formi žele tu saradnju, onda to treba poštovati.\n“Sve da to i nije tako, zašto bi neko pitanje bilo postavljeno kao uslov za formiranje vlasti, osim ako neko nema dogovor da to radi ili ukoliko ne želi da pokaže da je to država koja pripada samo njemu. Pa kako će se onda ostali osjećati u toj državi i kako da u njoj bude povjerenja. Zamislite da neko iz Srpske blokira nekome iz Federacije BiH ko je dobio legitimitet naroda da ima svoje predstavnike”, rekla je Cvijanovićeva.\nOna je dodala da je lider SDA Bakir Izetbegović izabrao ovaj Savjet ministara, te da sada godinu dana poslije izbora imaju drskosti da još drže te ljude.\nCvijanovićeva je naglasila da je u složenoj zemlji kakva je BiH realnost da se oni koji odlaze u vlast u Sarajevo biraju na teritoriji entiteta, jer BiH nije jedinstvena izborna jedinica za bilo koju poziciju.\nPrema njenim riječima, na sceni je politička mržnja i koncept u kojem se istiskuje iz prostora drugačiji identitet i nastoji sačuvati samo jedan i sve pod plaštom navodnog očuvanja zemlje.\n“Ovdje se protežira vjerski i nacionalni pristup i identitet jednog naroda u kojem svi ostali traba da budu manjina”, rekla je Cvijanovićeva.\nCvijanović u SAD o migrantima i povratnicima sa stranih ratišta\nCvijanović na molitvenom doručku u SAD-u\nUgostitelju traže pomoć od države – Prihodi u...


PRELOMIO: Vučić predložio raspisivanje vanrednih parlamentarnih izbora! - Kragujevac online - Sve o gradu na jednom mestu\nTrenutno se nalazite na strani: Vesti Info Politika PRELOMIO: Vučić predložio raspisivanje vanrednih parlamentarnih izbora!\nsubota, 25 januar 2014 15:34\tIvan\nSrpska napredna stranka na vanrednoj izbornoj skupštini u beogradskom centru “Sava” bira novo rukovodstvo stranke, a jedini kandidat za lidersku poziciju je aktuelni predsednik Aleksandar Vučić.\nOn je na početku skupšti rekao da će sutra predložiti raspisivanje vanrednih parlamentarnih izbora.\n- Došlo je vreme da da polažemo račune i proverimo kredibilitet i zato ću ja sutra predložiti da idemo na vanredne izbore. Mi nećemo da se držimo za fotelje i vlast kao drugi – poručio je lider SNS, pa nastavio:\n- Mnogo smo dobrog posla napravili i to je jedan od ključnih razloga, jer mislimo da možemo bolje i brže u budućnosti – istakao je on.\nVučić je kazao da očekuje najtežu i najprljaviju kampanju do sada, i to od strane političkih protivnika, uz napomenu da će odgovor SNS da bude “skroman, uz uverenje da će građani umeti da prepoznaju pravičnost, volju u budućnost i da će imati poverenje u naš rad”.\n- Mislim da je najvažnije da pokažemo da se razlikujemo od svih drugih na političkoj scene – rekao je Vučić i dodao:\n- Nemojte da im uzvraćate istom merom, uzvraćaćemo im pristojnim rečima, jer Srbija za koju se zalažemo je normalna, pristojna, uređena zemlja. Odgovorićemo im našim idejama, a da li ćemo dobiti podršku naroda to cemo da sačekamo da vidimo.\nIstakavši da je SNS postigla najveće uspehe koje je jedna stranka ostvarila od uspostavljanja višestranačja, Vučić je najavio da je u narednom periodu najvažnije da Srbija postigne još veće uspehe, a da stranka može “da ima i nešto slabiji rezultat”.\n- Početak pregovora je za nas bio istorijski dan, za mnoge u Srbiji koji su govorili da će im to biti istorijski dan, valjda zato što smo mi za to zaslužni sa našim koalicionim partnerima, odjedanput to nije bio više istorijski dan. Za neke je izvesni Ðura slinavi ili Ðole slinavi bio mnogo važniji od otvaranja pergovora sa EU – rekao je Vučić i dodao da je za SNS sada važno da nastavi da radi jače, snažnije, sa većim i boljim kapacitetom.\nDa bi se u narednom periodu živelo bolje, kako je dodao, moraju se odlučno reformisati država i društvo i doneti odgovarajući zakoni, izvrštiti reforme javnog, penzionog zakonodavstva…\n- Ali, moraju se dogoditi i promene u SNS, jer najteže će nam biti da promenimo sopstvene navike. Konačno je završen spisak za smenu različitih direktora – rekao je Vučić i najavio da će SNS umesto onih koji voze skupe automobile koje nisu mogli da zarade, morati da pronađe druge “koji će biti posvećeniji građanima Srbije, a ne sopstvenom blagostanju”.\nOn je najavio da će na današnjoj skupštini biti predložene neke promene, da će biti osveženo Predsedništvo stranke, jer su potrebni veliki rezovi.\n- Biće novih imena, ali ono što je važno, to je činjenica da će u narednom periodu umesto zauzimanja ili osvajanja vlasti naš posao biti da razmišljamo isključivo o narodu – istakao je Vučić.\n- To ćemo konačno da prekinemo – rekao je Vučić izvinjavajući se stranački kolegama i članstvu što nije imao dovoljno vremena da se bavi strankom.\n- Ubuduće će verovatno biti više vremen i za to – rekao je Vučić.\nNavodeći da opozicija pokušava da obezvredi rezultate naprednjaka Vučić je ocenio da je kritika potrebna, ali ne i manir dobacivanja svima koji su “bolji od nas”.\nPodsetio je i na rezultate koji su ostvareni u borbi protiv kriminala i korupcije, na činjenicu da je završn predistražni postupak u slučaju 24 sporne privatizacije, te da žestok obračun s kriminalom tek predstoji, s čim neće biti pravljeni kompromisi.\n- Zahvaljući konkreternim rezultatima i donošenju akcionog plana za strategiju u borbi protiv korupcije, stvoreni su uslovi za izgradnju pravno uređene države. Srbija je danas izvor stabilnosti u regionu. Danas kod nas niko ne lomi natpise sa latiničnim pismom i nema fašističkih ispada, a i kada ih ima to su glupo potureni ili posteri ili plakati od političke konkurencije koja bi želela da nekoga tobože podseća na devedesete – naveo je Vučić.\nSednica neće imati svečani deo, već samo radni, budući da je nedavno, kako je objasnio, SNS proslavila pet godina postojanja.\nJedini kandidat za predsednika stranke je Vučić, a za predlaganje još nekog kandidata više nema mogućnosti, jer je, precizirao je Nikolić, za kandidovanje potrebna podrška najmanje 15 odbora, a do sada se samo dva nisu izjasnila – Senta i Vranje – koji su još ranije raspušteni.\nPredsednik stranke se bira prostom većinom od 4.000 delegata. Kako je rekao predsednik Izvršnog odbora Radomir Nikolić, očekuje se i reizbor članova Predsedništva, ali i neka nova lica, s obzirom da je Vučić najavio promene u tom stranačkom telu.


Po 60.000 dolara za otpremnine 2.000 radnika - Klix.ba\nGeneral Motors Po 60.000 dolara za otpremnine 2.000 radnika\nPo 60.000 dolara za otpremnine 2.000 radnika\n14.12.2010. u 13:19\nGM zatvara osam od 14 fabrika\nAmerički General Motors ponudio je otpremnine do 60.000 dolara za nekoliko hiljada kvalifikovanih radnika u 14 fabrika u SAD-u, u okviru plana kresanja troškova na svim nivoima i stabilizacije poslovanja kompanije.\nGM je saopćio da će ponuda za dobrovoljni odlazak i paket mjera za prijevremeno penzionisanje za oko 2.000 radnika važiti do marta naredne godine, prenijele su agencije.\nKompanija će platiti radnicima po 60.000 dolara za dobrovolji odlazak sa svim punim beneficijama. Mlađi radnici imaju mogućnost da uzmu 60.000 dolara ako odustanu od zdravstvenog osiguranja i ostalih beneficija.\nPortparol kompanije Tom Wilkinson rekao je da je planom ozdravljenja GM-a predviđeno zatvaranje osam od 14 fabrika, a da će u dvije biti obustavljena proizvodnja ako se pokaže da su nerentabilne.\nGM, nekada najveći proizvođač vozila na svijetu, počeo je da prilagođava broj zaposlenih u sjevernoameričkim pogonima od kada je uz finansijsku pomoć američke vlade izbjegao bankrot 10. jula minule godine.


Sedmi put dobitnik nagrade "Top Employer", a sada i globalno | Nova Ekonomija\nTokom 13 godina svog poslovanja na tržištu Zapadnog Balkana, nakon akvizicije Marbo Producta, kompanija PepsiCo je investirala u nove proizvodne linije, povećanje kapaciteta i proširenje portfolija, uslove rada i zaposlene, kao i platforme za zaštitu životne sredine. PepsiCo Zapadni Balkan se izdvojio kao jedan od najznačajnijih proizvođača slanih grickalica u regionu Zapadnog Balkana i to sa proizvodima Chipsy, Clipsy, Pardon i Gud koji spadaju u omiljene brendove celog regiona i koji su postali deo globalnog PepsiCo portfolija. Lokalni portfolio su proteklih godina obogatili i svetski poznati PepsiCo brendovi: ovsene pahuljice Quaker i najpoznatiji tortilja čips – čuveni Doritos, a od 2019. godine kompanija je u BiH preuzela i distribuciju najvećih globalnih brendova u segmentu bezalkoholnih pića - Pepsi, Mirinda, Pepsi Max, 7Up i Lipton. Proizvodnja se odvija u dve fabrike - u Magliću kod Bačkog Petrovca i u Laktašima kod Banja Luke, dok prihod od prodaje i obim izvoza pokazuju rast iz godine u godinu. Pored investicija u proizvodnju i najviših standarda kvaliteta i bezbednosti hrane, posebna pažnja je posvećena ljudima, njihovoj edukaciji i osnaživanju. Zahvaljujući kontinuiranim unapređenjima uslova rada kompanija je već sedmu godinu zaredom dobitnik priznanja Top Employer za poslovanje u Srbiji. Kompanija je takođe dobitnik i tri Top Employer priznanja za poslovanje na tržištu Bosne i Hercegovine. Rezultati poslovne filozofije vidljivi su kroz odgovorno poslovanje i saradnju s domaćim partnerima i dobavljačima, kao i brojne inicijative za lokalnu zajednicu i zaštitu životne sredine kroz primenu savremenih tehnologija za smanjenje emisije C02, smanjenje potrošnje električne energije i vode, kao i povećanje reciklaže.


Lidl nagrađen u Srbiji i Evropi sertifikatom „Top employer 2021“ › Made-in-Germany.rs\nNemačka kompanija Lidl Srbija nagrađena je prestižnim sertifikatom „Top Employer Serbia“ za 2021. godinu, kao i sertifikatom „Top Employer Europe“, zajedno sa Lidl kompanijama u još 18 evropskih zemalja, navodi se u saopštenju Lidla.\nTop Employers Institute dodeljuje ove nagrade vrednujući jasno definisane procese upravljanja ljudskim resursima, koji utiču na izgradnju fer odnosa, uz benefite koje kompanija pruža svojim zaposlenima. Mesto jednog od najboljih poslodavca kod nas Lidl je zaslužio stalnom brigom i dobrim uslovima rada koje imaju zaposleni u ovoj kompaniji, precizira se u saopštenju.\n– Lidl Srbija posluje po precizno definisanim HR procesima i procedurama, kroz koje pokazuje profesionalnost i posvećenost zaposlenima. Samo neki od benefita po kojima se Lidl ističe kao jedan od najpoželjnijih poslodavaca u Srbiji i regionu jesu mogućnost rada od kuće gde je to moguće, privatno zdravstveno osiguranje za zaposlene, isplata prekovremenog rada i mogućnost kontinuiranog usavršavanja radnika. Kroz svoje svakodnevno poslovanje kompanija se zalaže da svojim radnicima obezbedi osećaj pripadnosti zajednici – kaže izvršna direktorka Ljudskih resursa Ivana Marković.\nInstitut koji vrši sertifikaciju za najboljeg poslodavca godišnje uruči 1.600 priznanja u 120 gradova i regija širom sveta. Ovaj prestižni međunarodni sertifikat dodeljuje se na osnovu istraživanja koja Top Employers Institute sprovodi u 6 oblasti i 20 segmenata među kojima su: radno okruženje, odnos prema zaposlenima, liderstvo, etika, razvoj zaposlenih i učenje…\n– Kompanija Lidl Srbija može biti posebno ponosna na činjenicu da je baš u jednoj od najizazovnijih godina u istoriji svog poslovanja zaslužila status jednog od najboljih poslodavaca. Sertifikat „Top Employer“ predstavlja potvrdu da Lidl Srbija zaista stavlja dobrobit svojih zaposlenih na prvo mesto i na tome joj čestitamo – istakao je David Plink, CEO Top Employers Instituta.\nLidl Srbija nagrađen priznanjem „Prijatelj potrošača“\nLidl nagrađen za najbolji odnos cene i kvaliteta\nLidl zadovoljan dočekom najavljuje širenje\nLidl u Srbiji traži 1.000 prodavaca